title: 2014/479/UE: Deċiżjoni tal-Kunsill tal- 14 ta' Lulju 2014 li taġġusta l-allowances previsti fid-Deċiżjoni 2007/829/KE dwar ir-regoli applikabbli għall-esperti nazzjonali u għall-persunal militari sekondati mas-Segretarjat Ġenerali tal-Kunsill

text:
               21.7.2014

               MT

               Il-Ġurnal Uffiċjali tal-Unjoni Ewropea

               L 215/2

         DEĊIŻJONI TAL-KUNSILL
   tal-14 ta' Lulju 2014
   li taġġusta l-allowances previsti fid-Deċiżjoni 2007/829/KE dwar ir-regoli applikabbli għall-esperti nazzjonali u għall-persunal militari sekondati mas-Segretarjat Ġenerali tal-Kunsill

      (2014/479/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 41(1) tiegħu,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 240(2) tiegħu,
   Wara li kkunsidra d-Deċiżjoni tal-Kunsill 2007/829/KE tal-5 ta' Diċembru 2007 dwar ir-regoli applikabbi għall-esperti nazzjonali u għall-persunal militari nazzjonali sekondati mas-Segretarjat Ġenerali tal-Kunsill (1), u b'mod partikolari l-Artikolu 15(6) tagħha,
   Billi:

               (1)

               L-Artikolu 15(6) tad-Deċiżjoni 2007/829/KE jipprevedi li l-allowances ta' kuljum u ta' kull xahar tal-esperti nazzjonali u tal-persunal militari sekondati mas-Segretarjat Ġenerali tal-Kunsill għandhom jiġu aġġustati kull sena mingħajr effett retroattiv fuq il-bażi tal-adattament tas-salarji bażiċi ta' uffiċjali tal-Unjoni fi Brussell u l-Lussemburgu.

               (2)

               Ir-Regolament (UE) Nru 423/2014 tal-Parlament Ewropew u tal-Kunsill (2) aġġusta r-rimunerazzjoni u l-pensjonijiet tal-uffiċjali u ta' aġenti oħra tal-Unjoni bi 0,8 % b'effett mill-1 ta' Lulju 2012.

               (3)

               Id-Deċiżjoni 2007/829/KE għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2007/829/KE hija b'dan emendata kif ġej:

               (1)

               Fl-Artikolu 15(1), l-ammonti EUR 31,92 u EUR 127,65 jinbidlu bl-ammonti EUR 32,18 u EUR 128,67 rispettivament.

               (2)

               Fl-Artikolu 15(2), it-tabella għandha tinbidel b'din li ġejja:

                           “Distanza bejn il-post tal-oriġini u l-post tal-issekondar (f'km)

                           Ammont f'EUR

                           0-150

                           0,00

                           > 150

                           82,70

                           > 300

                           147,03

                           > 500

                           238,95

                           > 800

                           385,98

                           > 1 300

                           606,55

                           > 2 000

                           726,04”

         Artikolu 2
   Din id-Deċiżjoni għandha tidħol fis-seħħ fl-ewwel jum tax-xahar wara l-adozzjoni tagħha.

      Magħmul fi Brussell, l-14 ta' Lulju 2014.

            Għall-Kunsill

            Il-President

         M. MARTINA

      (1)  ĠU L 327, 13.12.2007, p. 10.

      (2)  Regolament (UE) Nru 423/2014 tal-Parlament Ewropew u tal-Kunsill tas-16 ta' April 2014 li jaġġusta, b'effett mill-1 ta' Lulju 2012, ir-rimunerazzjoni u l-pensjonijiet tal-uffiċjali u ta' aġenti oħra tal-Unjoni Ewropea kif ukoll il-koeffiċjenti korrettivi li japplikaw għalihom (ĠU L 129, 30.4.2014, p. 12).


title: Id-Deċiżjoni tal-Kunsill (tat-22 ta' Diċembru 1994) dwar il-konklużjoin f'isem il-Komunità Ewropea, fejn għandhom x'jaqsmu affarijiet fil-kompetenza tagħha, fuq il-ftehim milħuq fil-Laqgħa ta' negozjati multilaterali fl-Urugwaj (1986-1994)

text:
Avviż Legali Importanti

|

31994D0800

Official Journal L 336 , 23/12/1994 P. 0001 - 0002

		Id-Deċiżjoni tal-Kunsill(tat-22 ta' Diċembru 1994)dwar il-konklużjoin f'isem il-Komunità Ewropea, fejn għandhom x'jaqsmu affarijiet fil-kompetenza tagħha, fuq il-ftehim milħuq fil-Laqgħa ta' negozjati multilaterali fl-Urugwaj (1986-1994)(94/800/KE)IL-KUNSILL TA' L-UNJONI EWROPEA,Wara li kkunsidra t-Tratta li jistabilixxi l-Komunità Ewropea, u b'mod partikolari l-Artikoli 43,54, 57,66, 75, 84(2), 99, 100, 100a, 113, u 235 in konnessjoni mat-tieni subparagrafu ta' l-Artikolu 228(3), ta' dan,Wara li kkunsidraw il-proposta mill-Kummissjoni,B'kunsiderazzjoni għall-opinjoni tal-Kumitat Ekonomiku u Soċjali [1],B'kunsiderazzjoni għall-qbil tal-Parlament Ewropew [2],Billi n-negozjati tal-kummerċ multilaterali miftuħa taħt il-GATT, konformi mad-Dikjarazzjoni mill-Ministri adottati f'Punta del Este fl-20 ta' Settembru 1986, wasslu biex l-Att Finali li jinkorpora r-riżultati tal-Laqgħa ta' l-Urugwaj ta' negozjati tal-kummerċ multilaterali;Billi r-rappreżentattivi tal-Kumunita u l-Istati membri ffirmaw l-Att Finali li jinkorpora r-riżultati tal- Laqgħa ta' l-Urugwaj tan-negozjati tal-kummerċ multilaterali u, suġġetti għall-konklużjoni, l-Ftehim li jistabilixxi l-Organizzazzjoni Dinjija tal-Kummerċ f'Marakexx fil-15 ta' April 1994;Billi l-konċessjonijiet reċiproki u l-obbligazzjonijiet li ġew innegozjati mill-Kummissjoni f'isem il-Komunità Ewropea u l-Istati Membri tagħha, kif inkorporata fil-ftehim multilaterali fl-Att Finali, jirrappreżentaw riżultat li fis-sħiħ tiegħu hu sodisfaċenti u bbilanċjat;Billi numru ta' kunċessjonijiet reċiproki u obbligazzjonijiet mill-Kummissjoni f'isem il-Komunità Ewropea u l-Istati Membri tagħha u ċertu pajjiżi partijiet għan-negozjati u wkoll mfassla fil-ftehim speċjali plurilaterali fl-Anness 4 għall-Ftehim li jistabilixxi l-Organizzazzjoni Dinjija tal-Kummerċ;Billi numru minn dawn il-konċessjonijiet u obbligazzjonijiet kienu nnegozjati b'mod bilaterali ma' l-Urugwaj fuq laħam bovin b'mod paralell mal-Laqgħa ta' l-Urugwaj;Billi l-konpetenza tal-Komunità li tikkonkludi ftehim internazzjonali ma tidderiviex biss minn permess espliċitu mit-Trattat imma tista' wkoll tidderiva minn dispożizzjonijiet oħra tat-trattat u minn atti adottati konformi ma' dawn id-dispożizzjonijiet minn istituzzjonijiet tal-Komunità;Billi fejn ir-regoli tal-Komunità ġew adottati sabiex jinkisbu l-għanijiet tat-Trattat, Stati Membri ma jistgħux, batta mill-gwarniċ ta' l-istituzzjonijiet komuni, jidħlu f'obbligazzjonijiet li għandhom iċ-ċans jeffettwaw dawk ir-regoli jew ibiddlu l-iskop tagħhom;Billi proporzjoni mill-obbligazzjonijiet miżmuma fil-Ftehim li jistabilixxi l-Oragnizzazzjoni Dinjija tal-Kummerċ, kif ukoll l-Annessi ta' dan, jaqgħu fl-ambitu tal-kompetenza tal-Komunità taħt l-Artikolu 113 tat-Trattat; billi aktar u aktar, mill-bqija ta' l-imsemmija obbligazzjonijiet ftit jeffettwaw ir-regoli tal-Komunità adottati a bażi ta' l-Artikoli 43,54,57,66, 75, 84,(2),99, 110a u 235 u jistgħu għalhekk ikunu magħmula mill-Komunità biss;Billi, b'mod partikolari l-użu ta' l-Artikoli 100 u 235 tat-trattat bħala bażi legali għal din id-Deċiżjoni hi ġġustifikata sal-punt li l-Ftehim li jistabilixxi l-Organizzazzjoni Dinjija tal-Kummerċ, kif ukoll l-Annessi ta' dan, jeffettwa d-Direttiva tal-Kunsill 90/434/KEE tat-23 ta'Lulju 1990 fuq is-sitema komuni ta' tassazzjoni applikabbli għal inkorporazzjonijiet, diviżjonijiet, trasferimenti ta' assi u skambji ta' isħma li jikkonċernaw kumpanniji ta' Stati Membri differenti [3], Direttiva tal-Kunsill 90/435/KEE tat-23 ta' Lulju 1990 fuq is-sistema komuni ta' tassazzjoni applikabbli fil-każ tal-kumpanniji ġenituri u sussidjarji fi Stati membri differenti [4], li huma bbażati fuq l-Artikolu 100 tat-tratta u Regolament tal-Kunsill (KE) Nru. 40/94 ta' l-20 ta' Diċembru 1993 fuq il-marka tal-kummerċ tal-Komunità [5] li hi bbażata fuq l-Artikolu 235 tat-trattat;Billi l-ebda att fil-liġi tal-Komunità għadu ma ġie adottat a bażi ta' l-Artikolu 73ċ tat-Trattat;Billi, bin-natura tiegħu, il-Ftehim li jistabilixxi l-Organizzazzjoni Dinjija tal-Kummerċ, kif ukoll l-Anness ta' dan, mhux suxxettiblu biex ikun invokat direttament fil-Komunità jew il-qrati ta' l-Istati Membri,IDDEĊIDIET KIF ĠEJ:Artikolu 11. Is-segwenti ftehim multilaterali u atti humma minn hawnhekk approvati f'isem il-Komunità Ewropea fejn għandha x' taqsam dik il-prozjoni li taqa' fil-kompetenza tal-Komunità Ewropea;- l-Ftehim li jistabilixxi l-Organizzazzjoni Dinjija tal-Kummerċ, u wkoll l-Ftehim fl-Anness 1,2, u 3 ta' dak il-Ftehim;- id-deċiżjonijiet ministerjali u d-dikjarazzjonijiet u l-Ftehim fuq l-Obbligazzjoni fis-Servizzi Finanzjarji li jidhru fl-Att Finali tal-Laqgħa ta' l-Urugwaj.2. It-testi tal-ftehim u l-atti rreferuti f'dan l-Artikolu huma mhemuża ma' din id-Deċiżjoni.3. Il-president tal-Kunsill hu minn hawnhekk awtorizzat li jagħżel persuna li jkollha l-poter li tieħu l-miżura li għaliha hemm provvedimenti fl-Artikolu XIV tal-Ftehim li jistabilixxi l-organizzazzjoni Dinjija tal-Kummeċ sabiex jorbot il-Komunità Ewropea fejn għandu x'jaqsam dak il-porzjon tal-Ftehim li jaqgħa fl-ambitu tal-komptenza tagħha.Artikolu 21. Il-ftehim plurilaterali f'L-Anness 4 għall-Ftehim li jistablixxi l-Organizzazzjoni Dinjija tal-Kummerċ huma minn hawnhekk approvati f'isem il-Komunità Ewropea fejn għandha x' taqsam dik il-prozjoni li taqa' fil-kompetenza tal-Komunità Ewropea.2. It-testi tal-ftehim li għalihom hemm referenza f'dan l-Artikolu huma mhemuża ma' din id-Deċiżjoni.3. Il-president tal-Kunsill hu minn hawnhekk awtorizzat li jagħżel persuna li jkollha l-poter li tieħu l-miżura li għaliha hemm provvedimenti fil-ftehim li għalih hemm referenza f'dan l-Artikolu sabiex jorbot il-Komunità Ewropea fejn għandu x'jaqsam dak il-porzjon tal-Ftehim li jaqgħa fl-ambitu tal-komptenza tagħha.Artikolu 31. Il-Ftehim fuq laħam bovin konkluż ma' l-Ururwaj hu minn hawnhekk approvat f'isem il-Komunità Ewropea.2. It-test ta' l-imsemmi Ftehim hu mhemuż ma' din id-Deċiżjoni.3. Il-President tal-Kunsill hu minn hawnhekk awtorizzat li jagħżel persuna bil-poter li tiffirma l-Ftehim sabiex torbot lill-Komunità Ewropea.Magħmul fi Brussel, fit-22 ta' Diċembru 1994.Għall-KunsillIl-PresidentH. Seehofer[1] Opinjoni mgħotija fl-23 ta' Novembru 1994 (għadha ma ġietx fil-Ġurnal Uffiċjali).[2] Qbil mgħoti fl-14 ta' Diċembru 1994 (għadha ma ġietx ippublikata fil-Ġurnal Uffiċjali).[3] ĠU L 225, ta' l-20.8.1990, p. 1.[4] ĠU L 225, ta' l-20.8.1990, p. 6.[5] ĠU L 11, ta' l-14.1.1994, p. 1.--------------------------------------------------


title: 2014/780/UE: Deċiżjoni tal-Kunsill tas- 7 ta' Novembru 2014 li taħtar membru Lussemburgiż fil-Kumitat Ekonomiku u Soċjali Ewropew

text:
               12.11.2014

               MT

               Il-Ġurnal Uffiċjali tal-Unjoni Ewropea

               L 327/5

         DEĊIŻJONI TAL-KUNSILL
   tas-7 ta' Novembru 2014
   li taħtar membru Lussemburgiż fil-Kumitat Ekonomiku u Soċjali Ewropew

      (2014/780/UE)

   IL-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 302 tiegħu,
   Wara li kkunsidra l-proposta mill-Gvern Lussemburgiż,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-13 ta' Settembru 2010 il-Kunsill adotta d-Deċiżjoni 2010/570/UE, Euratom li taħtar il-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2010 sal-20 ta' Settembru 2015 (1). Fis-7 ta' Novembru 2012, permezz tad-Deċiżjoni tal-Kunsill 2012/694/UE (2), is-Sur Christophe ZEEB inħatar bħala membru sal-20 ta' Settembru 2015.

               (2)

               Konsegwentement għar-riżenja tas-Sur Christophe ZEEB sar vakanti siġġu ta' membru fil-Kumitat Ekonomiku u Soċjali Ewropew,

         ADOTTA DIN ID-DEĊIŻJONI:
   Artikolu 1
   Huwa b'dan maħtur membru s-Sur Henri WAGENER, Conseiller à la Fedil-Business Federation Lussemburgu, fil-Kumitat Ekonomiku u Soċjali Ewropew għall-bqija tal-mandat attwali, jiġifieri sal-20 ta' Settembru 2015.
   Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, is-7 ta' Novembru 2014.

            Għall-Kunsill

            Il-President

         P. C. PADOAN

      (1)  ĠU L 251, 25.9.2010, p. 8.

      (2)  Deċiżjoni tal-Kunsill 2012/694/UE tas-7 ta' Novembru 2012 li taħtar membru Lussemburgiż fil-Kumitat Ekonomiku u Soċjali Ewropew (ĠU L 310, 9.11.2012, p. 50).


title: Deċiżjoni Nru 1622/2006/KE Tal-Parlament ewropew u tal-Kunsill ta’ l- 24 ta’ Ottubru 2006 li tistabbilixxi azzjoni Komunitarja għall-avveniment tal-Kapitali Ewropea tal-Kultura għas-snin mill-2007 sa l-2019

text:
               3.11.2006

               MT

               Il-Ġurnal Uffiċjali ta’ l-Unjoni Ewropea

               1

         DEĊIŻJONI Nru 1622/2006/KE TAL-PARLAMENT EWROPEW U TAL-KUNSILL
   ta’ l-24 ta’ Ottubru 2006
   li tistabbilixxi azzjoni Komunitarja għall-avveniment tal-Kapitali Ewropea tal-Kultura għas-snin mill-2007 sa l-2019
   IL-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 151 tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat tar-Reġjuni (1),
   Filwaqt li jaġixxu skond il-proċedura stipulata fl-Artikolu 251 tat-Trattat (2),
   Billi

               (1)

               Id-Deċiżjoni Nru 1419/1999/KE tal-Parlament Ewropew u tal-Kunsill (3) stabbilixxiet azzjoni Komunitarja għall-avveniment tal-Kapitali Ewropea tal-Kultura għas-snin 2007 sa l-2019.

               (2)

               Minn studju li sar fuq ir-riżultati miksuba mill-avveniment tal-Belt Ewropea tal-Kultura sa l-2004 jidher li dan l-avveniment kellu impatt pożittiv f'dak li huwa l-effett mill-mezzi tax-xandir, l-iżvilupp tal-kultura u tat-turiżmu u l-għarfien, mill-abitanti, ta’ l-importanza tan-nomina tal-belt tagħhom; madankollu, l-azzjoni teħtieġ li tittejjeb, b'mod partikolari fir-rigward ta’ l-effett tagħha fit-tul fuq l-iżvilupp kulturali tal-belt u tar-reġjun konċernati.

               (3)

               Fejn l-ibliet jiġu megħjuna jinvolvu r-reġjun ta’ madwarhom, inklużi kwalunkwe gżejjer, ikun jista' jintlaħaq pubbliku akbar u l-impatt ta’ l-avveniment ikun jista' jiġi amplifikat.

               (4)

               Il-partijiet interessati fl-avveniment enfażizzaw il-problemi fil-proċess ta’ l-għażla stabbilit bid-Deċiżjoni Nru 1419/1999/KE u rrakkomandaw il-monitoraġġ tal-proposti, b'mod partikolari sabiex itejbu d-dimensjoni Ewropea tagħhom, itejbu l-kompetizzjoni u jagħtu definizzjoni mill-ġdid ta’ l-irwol tal-bord.

               (5)

               L-importanza u l-impatt tal-Kapitali Ewropea tal-Kultura jitolbu l-ħolqien ta’ proċess ta’ għażla mħallta, li jinvolvi livelli nazzjonali u Ewropej, u l-introduzzjoni ta’ element qawwi ta’ monitoraġġ u ta’ konsultazzjoni, sabiex ikun inkorporat komponent nazzjonali u sabiex tissaħħaħ id-dimensjoni Ewropea.

               (6)

               Il-fażi ta’ tħejjija ta’ l-avveniment hija ta’ importanza kruċjali sabiex jinkiseb suċċess skond l-għanijiet ta’ l-azzjoni.

               (7)

               Sabiex jiġi garantit il-valur miżjud Ewropew ta’ l-azzjoni, tinħtieġ fażi ta’ monitoraġġ wara n-nomina, li fiha, qabel kollox, tingħata attenzjoni sabiex jiġu sodisfatti l-kriterji stipulati għall-programm kulturali, u t-tieni li jkunu provduti pariri u assistenza minn esperti.

               (8)

               Għandu jitwaqqaf bord ta’ sitt esperti nazzjonali u seba' esperti Ewropej; il-bord kollu, magħmul minn tlettax-il espert (il-“bord ta’ l-għażla”) għandu jissorvelja l-fażi ta’ l-għażla sa meta tiġi nominata l-belt; is-seba' esperti Ewropej biss fuq il-bord (il-“bord ta’ monitoraġġ u ta’ konsultazzjoni”) għandhom jissorveljaw il-proċess ta’ monitoraġġ u jagħtu gwida lill-Kapitali Ewropej tal-Kultura matul il-fażi ta’ monitoraġġ sakemm iseħħ l-avveniment.

               (9)

               Bħala appoġġ u assistenza, kemm għall-ibliet applikanti kif ukoll għall-ibliet nominati, għandha tinħoloq website li tkun miżmuma kostantement u aġġornata regolarment mill-Kummissjoni, dwar is-suġġett ta’ Kapitali Ewropej tal-Kultura (applikazzjoni, għażla, implementazzjoni u konnessjonijiet).

               (10)

               Huwa importanti li jkun imħeġġeġ it-tixrid ta’ prattika tajba, speċjalment sabiex ikun garantit il-valur miżjud Ewropew ta’ l-azzjoni. Għalhekk, għandhom ikunu mħeġġa networks tal-Kapitali Ewropej tal-Kultura uffiċjali preċedenti sabiex jassumu rwol kostruttiv fl-iskambju ta’ l-esperjenzi u ta’ l-aħjar prattika tagħhom mal-Kapitali Ewropej tal-Kultura tal-ġejjieni, l-aktar fuq il-bażi ta’ skambji matul il-fażi ta’ preparazzjoni.

               (11)

               Huwa importanti li tiġi premjata l-kwalità tal-programm f'termini ta’ l-għanijiet u l-kriterji ta’ l-azzjoni u b'mod partikolari l-valur miżjud Ewropew bl-għoti ta’ premju fi flus.

               (12)

               Sabiex ikun salvagwardat l-effett fit-tul ta’ l-avveniment tal-Kapitali Ewropea tal-Kultura ikun mixtieq li jiġu użati l-inizjattiva, u l-istrutturi u l-kapaċitajiet li hija toħloq, bħala l-bażi għal strateġija dewwiema ta’ żvilupp kulturali għall-ibliet konċernati.

               (13)

               Għandu jiġi esplorat ix-Xahar Kulturali Ewropew (4), jew tiġi esplorata inizjattiva komparabbli, sabiex pajjiżi terzi ikunu jistgħu jieħdu sehem f'inizjattivi kulturali Ewropej.

               (14)

               Il-proċess tan-nomina stabbilit f'din id-Deċiżjoni jeħtieġ perjodu ta’ sitt snin sabiex jiġi implementat; dan il-perjodu ta’ sitt snin ma jistax jiġi garantit għas-snin 2011 u 2012 ladarba din id-Deċiżjoni tidħol fis-seħħ fl-2007. Għaldaqstant, għal dawn is-snin huwa previst proċess ta’ nomina.

               (15)

               Fl-interessi tal-kjarezza, id-Deċiżjoni Nru 1419/1999/KE għandha tiġi mħassra u sostitwita b'din id-Deċiżjoni,

         IDDEĊIDEW KIF ĠEJ:
   Artikolu 1
   Suġġett
   Hija b'dan stabbilita azzjoni Komunitarja msejħa “Kapitali Ewropea tal-Kultura” sabiex tiġi enfażizzata r-rikkezza u d-diversità tal-kulturi Ewropej u l-karatteristiċi komuni tagħhom, kif ukoll sabiex tippromwovi konoxxenza reċiproka akbar bejn iċ-ċittadini Ewropej.
   Artikolu 2
   Aċċess għall-azzjoni
   1.   Il-bliet fl-Istati Membri u fil-pajjiżi li sejrin jaderixxu ma’ l-Unjoni Ewropea wara l-31 ta’ Diċembru 2006 għandhom ikollhom id-dritt li jiġu nominati bħala Kapitali Ewropej tal-Kultura għal perjodu ta’ sena, fl-ordni stabbilita fl-Anness.
   2.   In-nomina għandha tapplika għal belt waħda f'kull wieħed mill-Istati Membri li jidhru fil-lista fl-Anness.
   L-ordni kronoloġika stabbilita f'dik il-lista tista' tinbidel bi ftehim reċiproku bejn l-Istati Membri konċernati.
   Artikolu 3
   Applikazzjonijiet
   1.   Kull applikazzjoni għandha tinkludi programm kulturali b'dimensjoni Ewropea, ibbażat prinċipalment fuq il-koperazzjoni kulturali, skond l-għanijiet u l-azzjoni previsti fl-Artikolu 151 tat-Trattat.
   2.   Il-programm kulturali ta’ l-avveniment għandu jinħoloq b'mod speċifiku għas-sena tal-Kapitali Ewropea tal-Kultura billi jenfażizza l-valur miżjud Ewropew skond il-kriterji stabbiliti fl-Artikolu 4.
   3.   Il-programm għandu jkun konsistenti ma’ kwalunkwe strateġija kulturali nazzjonali jew mal-politika ta’ l-Istat Membru relevanti jew, fejn ikun applikabbli skond arranġamenti istituzzjonali ta’ l-Istat Membru, ma’ kwalunkwe strateġija kulturali reġjonali, sakemm kwalunkwe strateġija jew politika bħal din ma jkollhiex l-għan li tillimita n-numru ta’ bliet li jistgħu jiġu kkunsidrati għan-nomina ta’ Kapitali Ewropej tal-Kultura taħt din id-Deċiżjoni.
   4.   Il-programm għandu jdum sena. F'każijiet ġustifikati kif dovut l-ibliet nominati jistgħu jiddeċiedu li jagħżlu perjodu iqsar.
   5.   Għandha ssir konnessjoni bejn il-programmi ta’ l-ibliet nominati ta’ l-istess sena.
   6.   L-ibliet jistgħu jagħżlu li jinvolvu r-reġjuni ta’ madwarhom fil-programmi tagħhom.
   Artikolu 4
   Kriterji għall-programm kulturali
   Il-programm kulturali għandu jissodisfa l-kriterji li ġejjin, li huma maqsuma f'żewġ kategoriji, “Dimensjoni Ewropea” u “Belt u Ċittadini”:

               1)

               Fir-rigward tal-kriterji “Dimensjoni Ewropea”, il-programm għandu:

                           (a)

                           irawwem koperazzjoni bejn l-operaturi kulturali, l-artisti u l-ibliet mill-Istati Membri relevanti u minn Stati Membri oħra fi kwalunkwe settur kulturali,

                           (b)

                           jenfasizza r-rikezza tad-diversita kulturali fl-Ewropa,

                           (ċ)

                           jagħti prominenza lill-aspetti komuni tal-kulturi Ewropej.

               2)

               Fir-rigward tal-kriterji “Belt u Ċittadini”, il-programm għandu:

                           (a)

                           irawwem il-parteċipazzjoni taċ-ċittadini li jgħixu fil-belt u fil-viċinanzi tagħha u jżid l-interess tagħhom kif ukoll l-interess taċ-ċittadini minn barra l-pajjiż,

                           (b)

                           ikun sostenibbli u jkun parti integrali mill-iżvilupp kulturali u soċjali tal-belt fuq medda twila ta’ żmien.

         Artikolu 5
   Preżentazzjoni ta’ l-applikazzjonijiet
   1.   Għandha tiġi pubblikata sejħa sabiex jiġu preżentati applikazzjonijiet minn kull wieħed mill-Istati Membri konċernati mhux aktar tard minn sitt snin qabel ma jkollu jingħata bidu l-avveniment imsemmi.
   Kull sejħa għall-preżentazzjoni ta’ applikazzjonijiet, immirata lejn l-ibliet kandidati għat-titlu, għandha ssemmi l-kriterji stabbiliti fl-Artikolu 4 u l-gwida disponibbli fil-website tal-Kummissjoni.
   L-iskadenza sabiex jiġu ppreżentati applikazzjonijiet taħt kull sejħa għall-preżentazzjoni ta’ applikazzjonijiet għandha tkun skedata mhux aktar tard minn għaxar xhur wara li tiġi pubblikata.
   Applikazzjoni ppreżentata fuq sejħa għall-preżentazzjoni ta’ applikazzjonijiet għandha tippreżenta l-linja ġenerali tal-programm li l-belt kandidata tippjana li twettaq għas-sena partikolari.
   2.   L-applikazzjonijiet għandhom jiġu notifikati lill-Kummissjoni mill-Istat Membru konċernat.
   Artikolu 6
   Il-bord ta’ l-għażla
   1.   Għandu jiġi stabbilit għal kull Stat Membru konċernat bord ta’ l-għażla sabiex jiġu valutati l-applikazzjonijiet ta’ l-ibliet kandidati. Kull bord għandu jirrakkomanda n-nomina ta’ belt waħda mill-Istat Membru konċernat.
   2.   Kull bord ta’ l-għażla għandu jikkonsisti minn tlettax-il membru. Seba' minnhom għandhom ikunu l-persuni nominati mill-istituzzjonijiet Ewropej, kif imsemmi fil-paragrafu 4. Is-sitt membri li jifdal għandhom jiġu nominati mill-Istat Membru konċernat b'konsultazzjoni mal-Kummissjoni. L-Istat Membru konċernat għandu mbagħad jaħtar il-bord ta’ l-għażla. Il-bord għandu jaħtar il-president tiegħu minn fost il-persuni nominati mill-Parlament Ewropew, mill-Kunsill, mill-Kummissjoni u mill-Kumitat tar-Reġjuni.
   3.   Il-membri tal-bord ta’ l-għażla għandhom ikunu esperti indipendenti li ma jkollhomx konflitti ta’ interess fir-rigward ta’ l-ibliet li jkunu wieġbu għas-sejħa għall-applikazzjonijiet, u b'esperjenza sostanzjali u kompetenza fis-settur kulturali, fl-iżvilupp kulturali ta’ l-ibliet jew fl-organizzazzjoni ta’ Kapitali Ewropea tal-Kultura.
   4.   L-istituzzjonijiet Ewropej għandhom jinnominaw il-membri tal-bordijiet ta’ l-għażla għal tliet snin kif ġej: żewġ membri għandhom ikunu nominati mill-Parlament Ewropew, tnejn mill-Kunsill, tnejn mill-Kummissjoni, u wieħed mill-Kumitat tar-Reġjuni. Bħala eċċezzjoni, fl-ewwel sena li li matulha tkun daħlet fis-seħħ din id-Deċiżjoni, żewġ esperti għandhom ikunu nominati mill-Kummissjoni għal sena, tnejn mill-Parlament Ewropew għal sentejn, tnejn mill-Kunsill għal tliet snin u wieħed mill-Kumitat tar-Reġjuni għal tliet snin.
   Artikolu 7
   Għażla preliminari
   1.   Kull wieħed mill-Istati Membri konċernati għandu jlaqqa' l-bord ta’ l-għażla relevanti msemmi fl-Artikolu 6 għal laqgħa ta’ qabel l-għażla mhux aktar tard minn ħames snin qabel ma jkun wasal sabiex jibda l-avveniment.
   2.   Il-bord ta’ l-għażla għandu jivvaluta l-applikazzjonijiet ta’ l-ibliet li wieġbu għas-sejħa għall-preżentazzjoni ta’ applikazzjonijiet skond il-kriterji stabbiliti fl-Artikolu 4.
   Għandu jilħaq ftehim dwar lista mqassra ta’ bliet kandidati li għandhom ikomplu jiġu kunsidrati u joħroġ rapport dwar l-applikazzjonijiet ta’ l-ibliet kandidati u jagħmel rakkomandazzjonijiet lill-ibliet kandidati mqiegħda fil-lista mqassra.
   3.   Kull wieħed mill-Istati Membri konċernati għandu japprova formalment il-lista mqassra bbażata fuq ir-rapport tal-bord ta’ l-għażla.
   Artikolu 8
   L-għażla finali
   1.   L-ibliet kandidati fil-lista mqassra għandhom ilestu l-applikazzjonijiet tagħhom u jibagħtuhom lill-Istati Membri konċernati, li għandhom imbgħad jgħadduhom lill-Kummissjoni.
   2.   Kull wieħed mill-Istati Membri konċernati għandu jlaqqa' l-bord ta’ l-għażla relevanti, għall-għażla finali, disa' xhur wara l-laqgħa ta’ l-għażla preliminari.
   3.   Il-bord ta’ l-għażla għandu jivvaluta l-programmi emendati ta’ l-ibliet kandidati imqiegħda fil-lista mqassra skond il-kriterji ta’ din l-azzjoni u r-rakkomandazzjonijiet maħruġa mill-bord matul il-laqgħa ta’ qabel l-għażla.
   4.   Il-bord ta’ l-għażla għandu joħroġ rapport dwar il-programmi ta’ l-ibliet kandidati imqiegħda fil-lista mqassra flimkien ma’ rakkomandazzjoni għan-nomina ta’ belt waħda fl-Istat Membru konċernat bħala l-Kapitali Ewropea tal-Kultura.
   Ir-rapport għandu jinkludi wkoll rakkomandazzjonijiet lill-belt nominata dwar il-progress u l-arranġamenti li għandhom isiru sas-sena konċernata, jekk tiġi nominata bħala Kapitali Ewropea tal-Kultura mill-Kunsill.
   Ir-rapport għandu jiġi preżentat lill-Istat Membru konċernat u lill-Kummissjoni. Għandu jiġi pubblikat fil-website tal-Kummissjoni.
   Artikolu 9
   In-nomina
   1.   Kull wieħed mill-Istati Membri konċernati għandu jinnomina belt waħda sabiex issir Kapitali Ewropea tal-Kultura u jinnotifika b'dan lill-Parlament Ewropew, lill-Kunsill, lill-Kummissjoni u lill-Kumitat tar-Reġjuni, mhux aktar tard minn erba' snin qabel ma’ jkun se jibda l-avveniment.
   In-notifika għandha tkun akkumpanjata minn ġustifikazzjoni għan-nomina bbażata fuq ir-rapporti tal-bord ta’ l-għażla.
   In-nomina għandha tieħu kont tar-rakkomandazzjonijiet maħruġa mill-bord ta’ l-għażla.
   2.   Il-Parlament Ewropew jista' jgħaddi opinjoni lill-Kummissjoni mhux aktar tard minn tliet xhur wara li jaslu n-nomini ta’ l-Istati Membri konċernati.
   3.   Il-Kunsill, billi jaġixxi fuq rakkomandazzjoni mill-Kummissjoni magħmula fid-dawl ta’ l-opinjoni tal-Parlament Ewropew u l-ġustifikazzjonijiet ibbażati fuq ir-rapporti tal-bordijiet ta’ l-għażla, għandu jaħtar uffiċjalment l-ibliet in kwistjoni bħala Kapitali Ewropej tal-Kultura għas-sena li għaliha ġew nominati.
   Artikolu 10
   Il-bord ta’ monitoraġġ u ta’ konsultazzjoni
   1.   Għandu jiġi mwaqqaf bord ta’ monitoraġġ u ta’ konsultazzjoni sabiex jimmonitorja l-implementazzjoni ta’ l-għanijiet u tal-kriterji ta’ l-azzjoni u sabiex jipprovdi lill-Kapitali Ewropej tal-Kultura b'appoġġ u gwida minn meta jiġu nominati sal-bidu ta’ l-avveniment tal-Kapitali Ewropea tal-Kultura.
   2.   Il-bord għandu jikkonsisti mis-seba' esperti nominati mill-Parlament Ewropew, mill-Kunsill, mill-Kummissjoni u mill-Kumitat tar-Reġjuni kif imsemmi fl-Artikolu 6(4). Barra minn hekk, l-Istat Membru konċernat jista' jinnomina osservatur fuq dan il-bord.
   3.   Il-bliet konċernati għandhom jipprovdu rapporti dwar il-progress lill-Kummissjoni mhux aktar tard minn tliet xhur qabel il-laqgħat tal-bord.
   4.   Il-Kummissjoni għandha tlaqqa' lill-bord u lir-rappreżentanti tal-belt konċernata. Il-bord għandu jiltaqa' f'żewġ okkażjonijiet sabiex jagħti pariri u jieħu rendikont fir-rigward tal-preparazzjonijiet għall-avveniment bil-ħsieb li jgħin lill-ibliet sabiex jiżviluppaw programm ta’ kwalita għolja b'dimensjoni Ewropea qawwija. L-ewwel laqgħa tiegħu għandha sseħħ mhux iktar tard minn sentejn qabel l-avveniment; it-tieni laqgħa tiegħu għandha sseħħ mhux iktar tard minn tmien xhur qabel l-avveniment.
   5.   Wara kull laqgħa, il-bord għandu joħroġ rapport dwar l-istat tal-preparazzjonijiet għall-avveniment u dwar kwalunkwe passi li jkollhom jittieħdu. Ir-rapporti għandhom jagħtu kaz partikolari tal-valur miżjud Ewropew ta’ l-avveniment skond il-kriterji stipulati fl-Artikolu 4 u r-rakkomandazzjonijiet stabbiliti fir-rapporti tal-bordijiet ta’ l-għażla u tal-bordijiet ta’ monitoraġġ u konsultazzjoni.
   6.   Ir-rapporti għandhom jintbagħtu lill-Kummissjoni u lill-ibliet u lill-Istati Membri konċernati. Għandhom jiġu pubblikati wkoll fil-website tal-Kummissjoni.
   Artikolu 11
   Premju
   Fuq il-bażi tar-rapport maħruġ mill-bord ta’ monitoraġġ u ta’ konsultazzjoni wara t-tieni laqgħa tiegħu kif imsemmi fl-Artikolu 10(4), għandu jingħata premju fi flus f'ġieh Melina Mercouri lill-ibliet nominati mill-Kummissjoni sakemm dawn ikunu ssodisfaw il-kriterji stabbiliti fl-Artikolu 4 u jkunu implementaw ir-rakkomandazzjonijiet magħmula mill-bordijiet ta’ l-għażla u ta’ monitoraġġ u konsultazzjoni. Il-premju għandu jingħata kompletament mhux iktar tard minn tliet xhur qabel il-bidu tas-sena relevanti.
   Artikolu 12
   Valutazzjoni
   Kull sena l-Kummissjoni għandha tiżgura l-valutazzjoni esterna u indipendenti tar-riżultati ta’ l-avveniment tal-Kapitali Ewropea tal-Kultura tas-sena ta’ qabel skond l-għanijiet u l-kriterji ta’ l-azzjoni stipulati f'din id-Deċiżjoni.
   Għandu jitressaq mill-Kummissjoni rapport dwar dik il-valutazzjoni lill-Parlament Ewropew, lill-Kunsill u lill-Kumitat tar-Reġjuni sa mhux aktar tard mit-tmiem tas-sena wara l-avveniment tal-Kapitali Ewropea tal-Kultura.
   Artikolu 13
   Tħassir
   Id-Deċiżjoni Nru 1419/1999/KE hija b'dan imħassra. Madankollu, dik id-Deċiżjoni għandha tkompli tapplika fil-każ ta’ bliet li ġew nominati Kapitali Ewropej tal-Kultura għall-2007, 2008 u 2009.
   Artikolu 14
   Disposizzjonijiet tranżizzjonali
   1.   Il-bliet nominati bħala Kapitali Ewropej tal-Kultura għall-2010 fuq il-bażi tad-Deċiżjoni Nru 1419/1999/KE għandhom ikunu suġġetti għall-proċess ta’ monitoraġġ stabbilit fl-Artikolu 10 ta’ din id-Deċiżjoni. Il-Kummissjoni għandha tagħti premju lill-ibliet nominati fuq il-bażi ta’ l-Artikolu 11 ta’ din id-Deċiżjoni.
   2.   B'deroga mill-Artikoli 3 sa 9, in-nomini għal bliet Kapitali Ewropej tal-Kultura li jirrigwardaw is-snin 2011 u 2012 għandhom jiġu regolati mill-proċedura deċiżjonali li ġejja:

               1)

               L-ibliet fl-Istati Membri għandhom jiġu nominati Kapitali Ewropej tal-Kultura kif stabbilit fl-Anness;

               2)

               Kull Stat Membru għandu jippreżenta, kif stabbilit fl-Anness, in-nomina tiegħu ta’ belt waħda jew aktar lill-Parlament Ewropew, lill-Kunsill, lill-Kummissjoni u lill-Kumitat tar-Reġjuni;

               3)

               Nomina għandha tiġi preżentata mhux aktar tard minn erba' snin qabel il-ftuħ ta’ l-avveniment konċernat u tista' tkun akkumpanjata minn rakkomandazzjoni mill-Istat Membru konċernat.

               4)

               Il-Kummissjoni għandha kull sena tifforma bord ta’ l-għażla li għandu joħroġ rapport dwar in-nomina jew nomini li jkunu ġew iġġudikati vis-à-vis l-għanijiet u l-karatteristiċi ta’ din l-azzjoni.

               5)

               Il-bord ta’ l-għażla għandu jkun magħmul minn seba' personalitajiet indipendenti prominenti li jkunu esperti fis-settur kulturali, tnejn minnhom maħtura mill-Parlament Ewropew, tnejn mill-Kunsill, tnejn mill-Kummissjoni u wieħed mill-Kumitat tar-Reġjuni.

               6)

               Il-bord ta’ l-għażla għandu jippreżenta r-rapport tiegħu lill-Kummissjoni, lill-Parlament Ewropew u lill-Kunsill.

               7)

               Il-Parlament Ewropew jista' jgħaddi opinjoni lill-Kummissjoni dwar in-nomina jew nomini mhux aktar tard minn tliet xhur wara li jirċievi r-rapport.

               8)

               Il-Kunsill, billi jaġixxi fuq rakkomandazzjoni mill-Kummissjoni magħmula fid-dawl ta’ l-opinjoni tal-Parlament Ewropew u tar-rapport tal-bord ta’ l-għażla, għandu uffiċjalment jinnomina l-belt konċernata bħala Kapitali Ewropea tal-Kultura għas-sena li għaliha tkun ġiet nominata.

         3.   B'deroga mill-Artikolu 4, il-kriterji stabbiliti fl-Artikolu 3 u fl-Anness II mad-Deċiżjoni Nru 1419/1999/KE għandhom japplikaw fil-każ tal-Kapitali Ewropej tal-Kultura għall-2010, 2011 u 2012, sakemm il-belt konċernata ma tiddeċidix li tibbaża l-programm tagħha fuq il-kriterji stipulati fl-Artikolu 4 ta’ din id-Deċiżjoni.
   Artikolu 15
   Dħul fis-seħħ
   Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Għandha tapplika mill-1 ta’ Jannar 2007, bl-eċċezzjoni ta’ l-Artikolu 5, li għandu japplika mit-23 ta’ Novembru 2006.

      Magħmul fi Strasburgu, nhar l-24 ta’ Ottubru 2006.

            Għall-Parlament Ewropew

            Il-President

         J. BORRELL FONTELLES

            Għall-Kunsill

            Il-President

         P. LEHTOMÄKI

      (1)  ĠU C 115, 16.5.2006, p. 56.

      (2)  Opinjoni tal-Parlament Ewropew tal-5 ta’ April 2006 (għadha mhijiex pubblikata fil-Ġurnal Uffiċjali) u Deċiżjoni tal-Kunsill tal-25 ta’ Settembru 2006.

      (3)  ĠU L 166, 1.7.1999, p. 1. Deċiżjoni kif emendata bid-Deċiżjoni Nru 649/2005/KE (ĠU L 117, 4.5.2005, p. 20).

      (4)  Konklużjonijiet tal-laqgħa tal-Ministri tal-Kultura fil-Kunsill tat-18 ta’ Mejju 1990 dwar l-eliġibbilta futura għal “Kapitali Ewropea tal-Kultura” u dwar avveniment speċjali ta’ Xahar Kulturali Ewropew (ĠU C 162, 3.7.1990, p. 1).

      ANNESS
      L-ordni tad-dritt ta’ nomina ta’ “Kapitali Ewropea tal-Kultura” (1)

                  2007

                  Lussemburgu

                  Rumanija (2)

                  2008

                  Renju Unit

                  2009

                  Awstrija

                  Litwanja

                  2010

                  Ġermanja

                  Ungerija

                  2011

                  Finlandja

                  Estonja

                  2012

                  Portugall

                  Slovenja

                  2013

                  Franza

                  Slovakkja

                  2014

                  Svezja

                  Latvja

                  2015

                  Belġju

                  Repubblika Ċeka

                  2016

                  Spanja

                  Polonja

                  2017

                  Danimarka

                  Ċipru

                  2018

                  Olanda

                  Malta

                  2019

                  Italja

                  Bulgarija (3)

         (1)  L-Irlanda kellha d-dritt li tinnomina “Kapitali Ewropea tal-Kultura” fl-2005, il-Greċja fl-2006.

         (2)  Skond it-termini tad-Deċiżjoni Nru 1419/1999/KE, il-belt Rumena ta’ Sibiu kienet nominata bħala Kapitali Ewropea tal-Kultura għas-sena 2007.

         (3)  Suġġett għall-adeżjoni tagħha ma’ l-UE, il-Bulgarija sejra tipparteċipa fl-avveniment tal-Kapitali Ewropea tal-Kultura ta’ l-2019.


title: Id-Deċiżjoni tal-Kummissjoni tas-6 ta' Frar 2004 li aġġusta l-livelli msemmija fl-Artikolu 157(b) u l-Artikolu 158(1)(a) u (ċ) tar-Regolament (KE, Euratom) Nru 2342/2002 li jistabbilixxu regoli dettaljati għall-implimentazzjoni tar-Regolament Finanzjarju

text:
Avviż Legali Importanti

|

32004D0121

Official Journal L 036 , 07/02/2004 P. 0058 - 0058

		Id-Deċiżjoni tal-Kummissjonitas-6 ta' Frar 2004li aġġusta l-livelli msemmija fl-Artikolu 157(b) u l-Artikolu 158(1)(a) u (ċ) tar-Regolament (KE, Euratom) Nru 2342/2002 li jistabbilixxu regoli dettaljati għall-implimentazzjoni tar-Regolament Finanzjarju(2004/121/KE)IL-KUMMISSJONI TAL-KOMUNITAJIET EWROPEJWara li kkunsidrat ir-Regolament tal-Kummissjoni (KE, Euratom) Nru 2342/2002 tat-23 ta' Diċembru 2002 li jistabbilixxi regoli dettaljati għall-implimentazzjoni tar-Regolament Finanzjarju (KE, Euratom) Nru 1605/2002 fuq ir-Regolament Finanzjarju applikabbli għall-budget ġenerali tal-Komunitajiet Ewropej [1], u partikolarment l-Artikolu 271 tiegħu,Billi:(1) L-Artikolu 271(2) jistipula li l-livelli applikati għall-kuntratti ta' l-akkwisti pubbliċi għandhom jiġu aġġustati kull sentejn skond id-disposizzjonijiet tad-direttivi skond il-kordinazzjoni tal-proċeduri ta' l-akkwisti pubbliċi.(2) L-ekwivalenti ta' l-ewro tal-livelli, iffissatti fl-SDR [2] fid-direttivi, li għandhom japplikaw mill-1 ta' Jannar 2004 ġew ippubblikati fil-Ġurnal Uffiċjali, [3]IDDEĊIDIET KIF LI ĠEJ:Artikolu 1L-ekwivalenti ta' l-ewro tal-livelli applikati għall-akkwisti pubbliċi għandhom jiġu aġġustati kif stabbilit hawn taħt, b'effett mill-1 ta' Jannar 2004:Aġġustament kull sentejn | Il-livell fl- 1.1.2003 | Il-livell fl- 1.1.2004 |L-Artikolu 157(b) | EUR 6242028 | EUR 5923624 |L-Artikolu 158(1)(a) | EUR 162293 | EUR 154014 |L-Artikolu 158(1)(ċ) | EUR 6242028 | EUR 5923624 |Artikolu 2Din id-Deċiżjoni għandha tidħol fis-seħħ jum tal-pubblikazzjoni tagħha fil-Ġurnal Uffiċjali ta' l-Unjoni Ewropea. Għandha tiġi nnotifikata lill-istituzzjonijiet u lill-korpi l-oħra mill-uffiċjal tal-kontijiet tal-Kummissjoni.Magħmula fi Brussel, fis-6 ta' Frar 2004.Għall-KummissjoniMichaele SchreyerMembru tal-Kummissjoni[1] ĠU L 357, tal-31.12.2002, pġ. 1.[2] Drittijiet speċjali ta' kreditu.[3] ĠU C 309, tad-19.12.2003, pġ. 14.--------------------------------------------------


title: 2014/81/UE: Deċiżjoni tal-Kunsill tal- 11 ta’ Frar 2014 li taħtar membru supplenti Ġermaniż fil-Kumitat tar-Reġjuni

text:
               14.2.2014

               MT

               Il-Ġurnal Uffiċjali tal-Unjoni Ewropea

               L 44/50

         DEĊIŻJONI TAL-KUNSILL
   tal-11 ta’ Frar 2014
   li taħtar membru supplenti Ġermaniż fil-Kumitat tar-Reġjuni
   (2014/81/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta tal-Gvern Ġermaniż,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Konsegwentement għat-tmiem tal-mandat tas-Sinjura Ursula MÄNNLE sar vakanti siġġu ta’ membru supplenti fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huwa b’dan maħtur membru supplenti fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               —

               Dott. Franz RIEGER, Mitglied des Landtags.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, il-11 ta’ Frar 2014.

            Għall-Kunsill

            Il-President

         E. VENIZELOS

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: 2009/892/KE: Deċiżjoni tal-Kunsill tat- 30 ta’ Novembru 2009 li tipprovdi għajnuna makrofinanzjarja lis-Serbja

text:
               5.12.2009

               MT

               Il-Ġurnal Uffiċjali tal-Unjoni Ewropea

               L 320/9

         DEĊIŻJONI TAL-KUNSILL
   tat-30 ta’ Novembru 2009
   li tipprovdi għajnuna makrofinanzjarja lis-Serbja
   (2009/892/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 308 tiegħu,
   Wara li kkunsidra l-proposta mill-Kummissjoni,
   Wara li kkunsidra l-Opinjoni tal-Parlament Ewropew,
   Wara li kkonsulta lill-Kumitat Ekonomiku u Finanzjarju,
   Billi:

               (1)

               Ir-relazzjonijiet bejn is-Serbja u l-Unjoni Ewropea (UE) qed jiżviluppaw fil-qafas tal-Proċess ta’ Stabilizzazzjoni u Assoċjazzjoni u s-Sħubija Ewropea; Is-Serbja u l-Kummissjoni fid-29 ta’ April 2008 ffirmaw Ftehim ta’ Stabilizzazzjoni u Assoċjazzjoni u l-Ftehim Interim dwar il-Kummerċ u Materji relatati mal-Kummerċ.

               (2)

               Mit-tieni nofs tal-2008, l-ekonomija Serba ntlaqtet mill-kriżi finanzjarja internazzjonali, bi tnaqqis fil-produzzjoni, tnaqqis fid-dħul fiskali u bżonnijiet dejjem ikbar għall-finanzjament estern.

               (3)

               L-istabbilizzazzjoni u l-irkupru ekonomiku tas-Serbja huwa megħjun minn għajnuna finanzjarja tal-Fond Monetarju Internazzjonali (IMF). F’Novembru 2008, l-awtoritajiet Serbi qablu inizjalment mal-IMF dwar Arranġament Riżerva ġdid li ġie approvat f’Jannar 2009.

               (4)

               Wara deterjorazzjoni ulterjuri tas-sitwazzjoni ekonomika u l-bżonn ta’ reviżjoni tas-suppożizzjonijiet ekonomiċi sottostanti tal-programm kif ukoll tal-bżonnijiet ogħla ta’ finanzjament estern, intlaħaq ftehim bejn is-Serbja u l-IMF f’Marzu tal-2009 biex l-Arranġament Riżerva jinbidel fi programm ta’ ħlas ta’ EUR 3 biljun, li ġie approvat fil-15 ta’ Mejju 2009 mill-Bord tal-IMF.

               (5)

               Fl-2009 u l-2010, il-Komunità biħsiebha tipprovdi għotjiet ta’ appoġġ baġitarju mill-Istrument għal Qabel l-Adeżjoni li jammontaw għal total ta’ EUR 100 miljun.

               (6)

               Is-Serbja talbet għajnuna makrofinanzjarja Komunitarja addizzjonali fid-dawl tal-fatt li s-sitwazzjoni u l-perspettiva ekonomiċi qegħdin imorru għall-agħar.

               (7)

               Billi jkun għad fadal distakk ta’ finanzjament fil-bilanċ tal-ħlasijiet fl-2010, l-għajnuna makrofinanzjarja titqies bħala rispons xieraq għat-talba tas-Serbja fiċ-ċirkostanzi eċċezzjonali attwali b’appoġġ għall-istabbilizzazzjoni ekonomika flimkien mal-programm attwali tal-IMF. L-għajnuna finanzjarja preżenti hija wkoll mistennija tgħin biex jittaffew il-bżonnijiet baġitarji ta’ finanzjament.

               (8)

               Sabiex tkun żgurata protezzjoni effikaċi tal-interessi finanzjarji tal-Komunità marbuta ma’ din l-għajnuna finanzjarja, huwa neċessarju li ssir dispożizzjonigħal miżuri xierqa mis-Serbja relatati mal-prevenzjoni ta’, u l-ġlieda kontra l-frodi, il-korruzzjoni u irregolaritajiet oħra marbuta ma’ din l-għajnuna, kif ukoll għal spezzjonijiet mill-Kummissjoni u verifiki mill-Qorti tal-Awdituri.

               (9)

               Il-ħruġ tal-għajnuna finanzjarja Komunitarja huwa bla ħsara għas-setgħat tal-awtorità baġitarja.

               (10)

               Din l-għajnuna għandha tiġi amministrata mill-Kummissjoni, b’konsultazzjoni mal-Kumitat Ekonomiku u Finanzjarju.

               (11)

               Għall-adozzjoni ta’ din id-Deċiżjoni, it-Trattat ma jipprevedix poteri għajr dawk fl-Artikolu 308,

         IDDEĊIDIET KIF ĠEJ:
   Artikolu 1
   1.   Il-Komunità għandha tagħmel disponibbli għas-Serbja, għajnuna makrofinanzjarja fl-għamla ta’ faċilità ta’ self b’ammont prinċipali massimu ta’ EUR 200 miljun u maturità medja massima ta’ 15-il sena bil-ħsieb li tgħin l-istabbilizzazzjoni ekonomika tas-Serbja u ttaffi l-bilanċ tal-ħlasijiet u l-bżonnijiet baġitarji tagħha kif identifikati fil-programm attwali tal-IMF.
   2.   Għal dan il-għan, il-Kummissjoni għandha s-setgħa li tissellef ir-riżorsi meħtieġa f’isem il-Komunità.
   3.   Ir-rilaxx tal-għajnuna finanzjarja tal-Komunità għandu jiġi amministrat mill-Kummissjoni, b’koperazzjoni mill-qrib mal-Kumitat Ekonomiku u Finanzjarju, b’mod konsistenti mal-ftehimiet jew qbil milħuqa bejn l-IMF u s-Serbja.
   4.   L-għajnuna finanzjarja Komunitarja għandha tkun disponibbli għal sentejn li jibdew mill-ewwel jum wara d-dħul fis-seħħ tal-Memorandum ta’ Ftehim imsemmi fl-Artikolu 2(1). Madankollu, jekk iċ-ċirkostanzi jitolbu, il-Kummissjoni, wara konsultazzjoni mal-Kumitat Ekonomiku u Finanzjarju, tista’ tiddeċiedi illi testendi l-perjodu ta’ disponibbilità b’massimu ta’ sena.
   Artikolu 2
   1.   Il-Kummissjoni għandha s-setgħa illi tiftiehem mal-Awtoritajiet tas-Serbja, wara konsultazzjoni mal-Kumitat Ekonomiku u Finanzjarju, il-kundizzjonijiet tal-politika ekonomika marbuta ma’ din l-għajnuna makrofinanzjarja Komunitarja, li għandhom jiġi stabbiliti f’Memorandum ta’ Ftehim. Dawn il-kundizzjonijiet għandhom ikunu konsistenti mal-ftehimiet milħuqa bejn l-IMF u s-Serbja. It-termini finanzjarji dettaljati tal-għajnuna għandhom jiġu stipulati fi Ftehim tas-Self li għandu jintlaħaq bejn il-Kummissjoni u l-awtoritajiet tas-Serbja.
   2.   Matul l-implimentazzjoni tal-għajnuna finanzjarja Komunitarja, il-Kummissjoni għandha timmonitorja l-validità tal-arranġamenti finanzjarji tas-Serbja, tal-proċeduri amministrattivi, u tal-mekkaniżmi interni u esterni ta’ kontroll li huma rilevanti għal tali għajnuna.
   3.   Il-Kummissjoni għandha tivverifika f’perjodi regolari li l-politika ekonomika tas-Serbja hija konformi mal-għanijiet ta’ dik l-għajnuna Komunitarja u li l-kundizzjonijiet tal-politika ekonomika miftiehma jkunu qed jiġu sodisfatti b’mod sodisfaċenti. B’dan il-mod, il-Kummissjoni għandha tikkoordina mill-qrib mal-Istituzzjonijiet ta’ Bretton Woods, u, fejn meħtieġ, mal-Kumitat Ekonomiku u Finanzjarju.
   Artikolu 3
   1.   L-għajnuna finanzjarja Komunitarja għandha ssir disponibbli mill-Kummissjoni lis-Serbja f’żewġ pagamenti ta’ self, soġġetti għall-kundizzjonijiet tal-paragrafu 2. Id-daqs tal-istrumenti tas-self jiġi stabbilit fil-Memorandum ta’ Ftehim.
   2.   Il-Kummissjoni għandha tiddeċiedi dwar ir-rilaxx tal-pagamenti soġġett għall-implimentazzjoni sodisfaċenti tal-kundizzjonijiet tal-politika ekonomika miftiehma fil-Memorandum ta’ Ftehim. Il-ħlas tat-tieni pagament ma għandux isir qabel tliet xhur mir-rilaxx tal-ewwel pagament.
   3.   II-fondi Komunitarji għandhom jitħallsu lill-Bank Nazzjonali tas-Serbja. Soġġetti għad-dispożizzjonijiet spjegati fil-Memorandum ta’ Ftehim, inkluż konferma tal-bżonnijiet ta’ finanzjament baġitarju li fadal, il-kontrovalur tagħhom f’valuta lokali jista’ jiġi ttrasferit lit-Teżor tas-Serbja bħala l-benefiċjarju aħħari.
   Artikolu 4
   1.   L-operazzjonijiet ta’ self u tislif li hemm referenza għalihom f’din id-Deċiżjoni għandhom isiru f’euro bl-istess data tal-valur u ma għandhomx jinvolvu l-Komunità fit-trasformazzjoni tal-maturitajiet, fi kwalunkwe riskju fil-kambju jew fir-rata tal-imgħax, jew fi kwalunkwe riskju kummerċjali ieħor.
   2.   Il-Kummissjoni għandha tieħu l-passi meħtieġa, jekk is-Serbja tkun tixtieq, biex tiżgura li fit-termini u l-kundizzjonijiet tas-self tkun inkuża klawżola għall-ħlas qabel iż-żmien u li jkollha klawżola korrispondenti fit-termini u l-kundizzjonijiet tal-operazzjonijiet tas-self.
   3.   Fuq talba tas-Serbja, u fejn iċ-ċirkostanzi jippermettu titjib fir-rata tal-imgħax tas-self, il-Kummissjoni tista’ tirrifinanzja s-self kollu inizjali jew parti minnu jew tirristruttura l-kundizzjonijiet finanzjarji korrispondenti. L-attivitajiet ta’ rifinanzjar jew ristrutturar għandhom isiru skont il-kundizzjonijiet stabbiliti fil-paragrafu 1 u ma għandux ikollhom l-effett li jestendu l-maturità medja tas-self ikkonċernat jew li jżidu l-ammont tal-kapital li jkun hemm pendenti fid-data li jsir ir-rifinanzjar jew ir-ristrutturar.
   4.   L-ispejjeż kollha imġarrba mill-Komunità li huma relatati mal-operazzjonijiet ta’ self u tislif taħt din id-Deċiżjoni għandhom jiġu mġarrba mis-Serbja.
   5.   Il-Kumitat Ekonomiku u Finanzjarju għandu jinżamm infurmat bl-iżviluppi fl-operazzjonijiet imsemmija fil-paragrafi 2 u 3.
   Artikolu 5
   L-għajnuna finanzjarja Komunitarja għandha tiġi implimentata skont id-dispożizzjonijiet tar-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (1) u r-regoli tal-implimentazzjoni tiegħu (2). Partikolarment, il-Memorandum ta’ Ftehim u l-Ftehimiet ta’ Self li għandu jsir qbil dwarhom mal-awtoritajiet tas-Serbja, għandhom jipprevedu miżuri xierqa mis-Serbja marbuta mal-prevenzjoni ta’ u l-ġlieda kontra, frodi, korruzzjoni u irregolaritajiet oħra li jinfluwenzaw l-għajnuna. Għandhom jipprevedu wkoll għal kontrolli mill-Kummissjoni, inkluż mill-Uffiċċju Ewropew ta’ Kontra l-Frodi (OLAF), bid-dritt li jsiru kontrolli u spezzjonijiet fuq il-post, u għal verifiki mill-Qorti tal-Awdituri, fejn xieraq, li jitwettqu fuq il-post.
   Artikolu 6
   Sal-31 ta’ Awwissu ta’ kull sena, il-Kummissjoni għandha tibgħat rapport lill-Parlament Ewropew u lill-Kunsill, inkluż evalwazzjoni tal-implimentazzjoni ta’ din id-Deċiżjoni fis-sena preċedenti. Ir-rapport għandu jindika l-konnessjoni bejn il-kundizzjonijiet politiċi kif stabbiliti f’Memorandum ta’ Ftehim skont l-Artikolu 2(1), il-prestazzjoni ekonomika u fiskali kontinwa tas-Serbja, u d-deċiżjoni tal-Kummissjoni biex tirrilaxxa l-pagament tal-għajnuna.
   Artikolu 7
   Din id-Deċiżjoni għandu jkollha effett mill-jum tal-pubblikazzjoni tagħha fil-Ġurnal Uffiċjali tal-Unjoni Ewropea.

      Magħmul fi Brussell, it-30 ta’ Novembru 2009.

            Għall-Kunsill

            Il-President

         B. ASK

      (1)  ĠU L 248, 16.9.2002, p. 1.

      (2)  Ir-Regolament tal-Kummissjoni (KE, Euratom) Nru 2342/2002, (ĠU L 357, 31.12.2002, p. 1).


title: 2012/271/UE: Deċiżjoni tal-Kunsill tal- 24 ta’ April 2012 dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar l-emenda tal-Protokoll 31 tal-Ftehim taż-ŻEE dwar kooperazzjoni f’oqsma speċifiċi li ma jagħmlux parti mill-erba’ libertajiet

text:
                  24.5.2012

                  MT

                  Il-Ġurnal Uffiċjali tal-Unjoni Ewropea

                  L 134/1

            DEĊIŻJONI TAL-KUNSILL
      tal-24 ta’ April 2012
      dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar l-emenda tal-Protokoll 31 tal-Ftehim taż-ŻEE dwar kooperazzjoni f’oqsma speċifiċi li ma jagħmlux parti mill-erba’ libertajiet
      (2012/271/UE)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 196 u 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta’ Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b’mod partikolari l-Artikolu 1(3) tiegħu,
      Wara li kkunsidra l-proposta li saret mill-Kummissjoni Ewropea,
      Billi:

                  (1)

                  Il-Protokoll 31 tal-Ftehim dwar iż-Żona Ekonomika Ewropea (2) (“il-Ftehim taż-ŻEE”) fih dispożizzjonijiet u arranġamenti speċifiċi rigward kooperazzjoni f’oqsma speċifiċi li ma jagħmlux parti mill-erba’ libertajiet.

                  (2)

                  Huwa xieraq li l-kooperazzjoni tal-Partijiet Kontraenti fll-Ftehim taż-ŻEE tiġi estiża ‘l hinn mill-erba’ libertajiet.

                  (3)

                  Sabiex tkun possibbli din il-kooperazzjoni estiża, il-Protokoll 31 għall-Ftehim taż-ŻEE għandu jiġi emendat bl-inklużjoni fil-kamp ta’ applikazzjoni tiegħu tad-Direttiva tal-Kunsill 2008/114/KE tat-8 ta’ Diċembru 2008 dwar l-identifikazzjoni u l-indikazzjoni tal-Infrastruttura Kritika Ewropea u l-valutazzjoni tal-ħtieġa għat-titjib tal-ħarsien tagħhom (3).

                  (4)

                  Il-pożizzjoni tal-Unjoni fil-Kumitat Konġunt taż-ŻEE għandha għalhekk tkun ibbażata fuq l-abbozz ta’ Deċiżjoni mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tittieħed mill-Unjoni Ewropea fi ħdan il-Kumitat Konġunt taż-ŻEE dwar l-emenda proposta għall-Protokoll 31 tal-Ftehim taż-ŻEE, dwar kooperazzjoni f’oqsma speċifiċi li ma jagħmlux parti mill-erba’ libertajiet, għandha tkun ibbażata fuq l-abbozz ta’ Deċiżjoni tal-Kumitat Konġunt taż-ŻEE mehmuż ma’ din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fil-jum tal-adozzjoni tagħha.

         Magħmul fil-Lussemburgu, l-24 ta’ April 2012.

               Għall-Kunsill

               Il-President

            N. WAMMEN

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         (3)  ĠU L 345, 23.12.2008, p. 75.

         ANNESS
         DEĊIŻJONI Nru …/2012 TAL-KUMITAT KONĠUNT TAŻ-ŻEE
         ta’
         li temenda l-Protokoll 31 tal-Ftehim taż-ŻEE, dwar kooperazzjoni f’oqsma speċifiċi li ma jagħmlux parti mill-erba’ libertajiet
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea (“il-Ftehim taż-ŻEE”), u b’mod partikolari l-Artikoli 86 u 98 tiegħu,
         Billi:

                     (1)

                     Il-Protokoll 31 tal-Ftehim ġie emendat bid-Deċiżjoni tal-Kumitat Konġunt taż-ŻEE Nru …/… ta’… (1).

                     (2)

                     Huwa xieraq li l-kooperazzjoni tal-Partijiet Kontraenti għall-Ftehim tiġi estiża sabiex tinkludi d-Direttiva tal-Kunsill 2008/114/KE tat-8 ta’ Diċembru 2008 dwar l-identifikazzjoni u l-indikazzjoni tal-Infrastruttura Kritika Ewropea u l-valutazzjoni tal-ħtieġa għat-titjib tal-ħarsien tagħhom (2).

                     (3)

                     Il-Protokoll 31 għall-Ftehim taż-ŻEE għandu għalhekk jiġi emendat sabiex ikun possibbli li din il-kooperazzjoni estiża isseħħ,

               ADOTTA DIN ID-DEĊIŻJONI:
         Artikolu 1
         Il-paragrafu li ġej għandu jiddaħħal fl-Artikolu 10 tal-Protokoll 31 tal-Ftehim taż-ŻEE, dwar kooperazzjoni f’oqsma speċifiċi li ma jagħmlux parti mill-erba’ libertajiet:

                        “9.

                                    (a)

                                    Il-Partijiet Kontraenti għandhom jikkooperaw ma’ xulxin fl-oqsma koperti mill-att li ġej:

                                                —

                                                   32008 L 0114: Direttiva tal-Kunsill 2008/114/KE tat-8 ta’ Diċembru 2008 dwar l-identifikazzjoni u l-indikazzjoni tal-Infrastruttura Kritika Ewropea u l-valutazzjoni tal-ħtieġa għat-titjib tal-ħarsien tagħhom (ĠU L 345, 23.12.2008, p. 75).

                                    (b)

                                    Bil-għan li jinkisbu l-miri stabbiliti fid-Direttiva 2008/114/KE, il-Partijiet Kontraenti għandhom jagħmlu użu mill-forom xierqa ta’ kooperazzjoni msemmija fl-Artikolu 80 tal-Ftehim taż-ŻEE.

                                    (c)

                                    Bis-saħħa tal-Artikolu 79(3) tal-Ftehim taż-ŻEE, it-Taqsima VII (Dispożizzjonijiet Istituzzjonali) tal-Ftehim taż-ŻEE għandha tapplika għal dan il-paragrafu, bl-eċċezzjoni tat-Taqsimiet 1 u 2 tal-Kapitolu 3.”.

         Artikolu 2
         Din id-Deċiżjoni tidħol fis-seħħ fil-jum ta’ wara l-aħħar notifika lill-Kumitat Konġunt taż-ŻEE skont l-Artikolu 103(1) tal-Ftehim taż-ŻEE (*).
         Artikolu 3
         Din id-Deċiżjoni għandha tiġi ppubblikata fis-Sezzjoni taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.

            Magħmul fi …, …

                  Għall-Kumitat Konġunt taż-ŻEE

                  Il-President

                  Is-Segretarji għall-Kumitat Konġunt taż-ŻEE

            (1)  ĠU L …

            (2)  ĠU L 345, 23.12.2008, p. 75.

            (*)  [L-ebda rekwiżiti kostituzzjonali mhuma indikati.] [Huma indikati rekwiżiti konstituzzjonali.]


title: 2014/446/UE: Deċiżjoni tal-Kunsill tat- 8 ta' Lulju 2014 li taħtar żewġ membri Taljani fil-Kumitat tar-Reġjuni

text:
               10.7.2014

               MT

               Il-Ġurnal Uffiċjali tal-Unjoni Ewropea

               L 201/27

         DEĊIŻJONI TAL-KUNSILL
   tat-8 ta' Lulju 2014
   li taħtar żewġ membri Taljani fil-Kumitat tar-Reġjuni

      (2014/446/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Gvern Taljan,
   Billi:

               (1)

               Fit-22 ta' Diċembru 2009 u fit-18 ta' Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015. Fit-3 ta' Ġunju 2010, bid-Deċiżjoni 2010/311/UE (3), is-Sur Roberto COTA ġie maħtur membru sal-25 ta' Jannar 2015.

               (2)

               Konsegwentement għat-tmiem tal-mandat tas-Sur Giovanni CHIODI u tas-Sur Roberto COTA saru vakanti s-siġġijiet ta' żewġ membri fil-Kumitat tar-Reġjuni.

         ADOTTA DIN ID-DEĊIŻJONI:
   Artikolu 1
   Huma b'dan maħturin membri fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2015:

               —

               Is-Sur Luciano D'ALFONSO, Presidente della Regione Abruzzo

               —

               Is-Sur Sergio CHIAMPARINO, Presidente della Regione Piemonte.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, it-8 ta' Lulju 2014.

            Għall-Kunsill

            Il-President

         P. C. PADOAN

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.

      (3)  ĠU L 140, 8.6.2010, p. 26.


title: Deċiżjoni tal-Bord Ewropew dwar ir-Riskju Sistemiku tas- 16 ta’ Settembru 2014 dwar l-estensjoni ta’ ċerti skadenzi stabbiliti mir-Rakkomandazzjoni BERS/2012/2 dwar il-finanzjament ta’ istituzzjonijiet ta’ kreditu (BERS/2014/4)

text:
               23.1.2015

               MT

               Il-Ġurnal Uffiċjali tal-Unjoni Ewropea

               C 22/8

         DEĊIŻJONI TAL-BORD EWROPEW DWAR IR-RISKJU SISTEMIKU
   tas-16 ta’ Settembru 2014
   dwar l-estensjoni ta’ ċerti skadenzi stabbiliti mir-Rakkomandazzjoni BERS/2012/2 dwar il-finanzjament ta’ istituzzjonijiet ta’ kreditu
   (BERS/2014/4)
   (2015/C 22/04)
   IL-BORD ĠENERALI TAL-BORD EWROPEW DWAR IR-RISKJU SISTEMIKU,
   Wara li kkunsidra r-Regolament (UE) Nru 1092/2010 tal-Parlament Ewropew u tal-Kunsill tal-24 ta’ Novembru 2010 dwar is-sorveljanza makroprudenzjali tal-Unjoni tas-sistema finanzjarja u li jistabbilixxi Bord Ewropew dwar ir-Riskju Sistemiku (1), u b’mod partikolari l-Artikolu 3(2)(b), (f) u (g), l-Artikolu 4(2), l-Artikolu 16(2) u l-Artikolu 17 tiegħu,
   Wara li kkunsidra d-Deċiżjoni BERS/2011/1 tal-Bord Ewropew dwar ir-Riskju Sistemiku tal-20 ta’ Jannar 2011 li tadotta r-Regoli tal-Proċedura tal-Bank Ċentrali Ewropew (2), u b’mod partikolari l-Artikoli 19 u 20 tagħha,
   Billi:

               (1)

               Fl-20 ta’ Diċembru 2012, il-Bord Ġenerali tal-Bord Ewropew dwar ir-Riskju Sistemiku (BERS) adotta Rakkomandazzjoni BERS/2012/2 (3). Ir-rakkomandazzjoni timmira li tinċentiva strutturi ta’ finanzjament sostenibbli għall-istituzzjonijiet ta’ kreditu.

               (2)

               Sabiex jintlaħqu l-għanijiet tar-Rakkomandazzjoni BERS/2012/2, l-awtoritajiet superviżorji nazzjonali (minn hawn ’il quddiem “NSAs”), l-awtoritajiet makroprudenzjali nazzjonali u l-Awtorità Bankarja Ewropea (EBA) huma meħtieġa jieħdu ċerti azzjonijiet fi ħdan il-limiti ta’ żmien stabbiliti fit-taqsima 2(3) tagħha.

               (3)

               Fil-31 ta’ Diċembru 2013, il-Bord Ġenerali ddeċieda li jestendi dawn il-limiti ta’ żmien bejn sitt xhur u tnax-il xahar. Skont l-iskeda ta’ żmien riveduta, NSAs b’responsabbiltà għas-superviżjoni bankarja, u NSAs u awtoritajiet oħrajn b’mandat makroprudenzjali huma mitlubin jibagħtu lill-BERS rapport interim li jinkludi l-ewwel valutazzjoni tar-riżultati tal-implimentazzjoni tar-Rakkomandazzjonijiet A(1), (2) u (3) tat-30 ta’ Ġunju 2015 u rapport finali sal-31 ta’ Jannar 2016. L-EBA għandha twassal l-ewwel rapport ta’ monitoraġġ dwar ir-Rakkomandazzjoni A(5) sat-30 ta’ Ġunju 2015 u rapport finali sat-30 ta’ Settembru 2015. Madankollu, xi destinatarji ddikjaraw li mhux se jkun possibbli li jikkonformaw b’mod sħiħ mal-limiti ta’ żmien speċifikati.

               (4)

               L-għan globali tal-BERS huwa li jimpedixxi jew itaffi r-riskji sistemiċi f’waqtu u u b’mod effettiv. Il-Bord Ġenerali jqis li dewmien ulterjuri ta’ sitt xhur fl-ewwel rapport ta’ monitoraġġ mill-NSAs fuq ir-Rakkomandazzjonijiet A(1), (2) u (3) u dewmien ulterjuri ta’ disa’ xhur fl-ewwel rapport ta’ monitoraġġ mill-EBA fuq ir-Rakkomandazzjoni A(5) ma jimminawx il-funzjonament tajjeb tas-swieq finanzjarji, u lanqas jimplikaw li dawk ir-rakkomandazzjonijiet se jibqgħu mhux implimentati.

               (5)

               Għalhekk, il-Bord Ġenerali ddeċida li jestendi l-limiti ta’ żmien stabbiliti fir-Rakkomandazzjoni BERS/2012/2 fir-rigward tar-Rakkomandazzjonijiet A(1), (2), (3) b’sitt xhur u fir-rigward ta’ A(5) b’disa’ xhur sabiex jipprovdi lill-NSAs u lill-EBA l-ħin xieraq biex jieħdu l-passi meħtieġa għall-implimentazzjoni tar-rakkomandazzjonijiet relevanti,

         ADOTTA DIN ID-DEĊIŻJONI:
   Artikolu 1
   Emendi għar-Rakkomandazzjoni BERS/2012/2
   Ir-Rakkomandazzjoni BERS/2012/2 hija emendata kif ġej:

               1.

               it-taqsima 2(3)(1) hija mibdula kif ġej:

                           “1.

                              Rakkomandazzjoni A — L-awtoritajiet superviżorji nazzjonali b’responsabbiltà għas-superviżjoni bankarja, l-awtoritajiet superviżorji nazzjonali u awtoritajiet oħrajn b’mandat makroprudenzjali, u l-EBA huma mitluba li jirrapportaw skont din l-iskeda ta’ żmien:

                                       (a)

                                       sal-31 ta’ Diċembru 2015, l-awtoritajiet superviżorji nazzjonali b’responsabbiltà għas-superviżjoni bankarja huma mitlubin li jippreżentaw lill-BERS rapport interim li fih ikun hemm l-ewwel valutazzjoni tar-riżultat tal-implimentazzjoni tar-Rakkomandazzjonijiet A(1) u (2);

                                       (b)

                                       sal-31 ta’ Lulju 2016, l-awtoritajiet superviżorji nazzjonali b’responsabbiltà għas-superviżjoni bankarja huma mitlubin li jippreżentaw rapport finali dwar ir-Rakkomandazzjonijiet A(1) u (2) lill-BERS u lill-Kunsill;

                                       (c)

                                       sal-31 ta’ Diċembru 2015, l-awtoritajiet superviżorji nazzjonali u awtoritajiet oħrajn b’mandat makroprudenzjali huma mitlubin li jippreżentaw lill-BERS rapport interim li fih ikun hemm l-ewwel valutazzjoni tar-riżultat tal-implimentazzjoni tar-Rakkomandazzjoni A(3);

                                       (d)

                                       sat-30 ta’ Settembru 2016, l-awtoritajiet superviżorji nazzjonali u awtoritajiet oħrajn b’mandat makroprudenzjali huma mitlubin li jippreżentaw rapport finali dwar l-implimentazzjoni tar-Rakkomandazzjoni A(3) lill-BERS u lill-Kunsill;

                                       (e)

                                       sat-30 ta’ Ġunju 2014, l-EBA hija mitluba li tippreżenta l-linji gwida li hemm referenza għalihom fir-Rakkomandazzjoni A(4) lill-BERS u lill-Kunsill;

                                       (f)

                                       sal-31 ta’ Marzu 2016, l-EBA hija mitluba li tippreżenta lill-BERS rapport interim li fih ikun hemm l-ewwel valutazzjoni tar-riżultat tal-implimentazzjoni tar-Rakkomandazzjoni A(5);

                                       (g)

                                       sat-30 ta’ Ġunju 2016, l-EBA hija mitluba li tippreżenta rapport finali dwar l-implimentazzjoni tar-Rakkomandazzjoni A(5) lill-BERS u lill-Kunsill.”;

               2.

               fl-Anness, il-punt V.1.3.1 huwa sostitwit b’dan li ġej:
               “V.1.3.1.   Skeda ta’ żmien

               L-awtoritajiet superviżorji nazzjonali responsabbli għas-superviżjoni bankarja, l-awtoritajiet superviżorji nazzjonali u awtoritajiet oħrajn b’mandat makroprudenzjali kif ukoll l-EBA huma mitlubin jibagħtu rapport lill-BERS u lill-Kunsill dwar l-azzjonijiet li jkunu ttieħdu bi tweġiba għal din ir-Rakkomandazzjoni, jew għandhom jiġġustifikaw kif jixraq in-nuqqas ta’ azzjoni, skont l-iskeda li ġejja:

                           a.

                           sal-31 ta’ Diċembru 2015, l-awtoritajiet superviżorji nazzjonali responsabbli għas-superviżjoni bankarja huma mitlubin jibagħtu rapport interim lill-BERS li jkun fih l-ewwel valutazzjoni dwar ir-riżultat tal-implimentazzjoni tar-Rakkomandazzjonijiet A(1) u (2);

                           b.

                           sal-31 ta’ Lulju 2016, l-awtoritajiet superviżorji nazzjonali responsabbli għas-superviżjoni bankarja huma mitlubin jibagħtu rapport finali dwar ir-Rakkomandazzjonijiet A(1) u (2) lill-BERS u lill-Kunsill;

                           c.

                           sal-31 ta’ Diċembru 2015, l-awtoritajiet superviżorji nazzjonali u awtoritajiet oħrajn b’mandat makroprudenzjali huma mitlubin jibagħtu rapport interim lill-BERS li jkun fih l-ewwel valutazzjoni dwar ir-riżultat tal-implimentazzjoni tar-Rakkomandazzjoni A(3);

                           d.

                           sat-30 ta’ Settembru 2016, l-awtoritajiet superviżorji nazzjonali u awtoritajiet oħra b’mandat makroprudenzjali huma mitlubin jibagħtu rapport finali dwar l-implimentazzjoni tar-Rakkomandazzjoni A(3) lill-BERS u lill-Kunsill;

                           e.

                           sat-30 ta’ Ġunju 2014, l-EBA hija mitluba tibgħat il-linji gwida msemmija fir-Rakkomandazzjoni A(4) lill-BERS u lill-Kunsill;

                           f.

                           sal-31 ta’ Marzu 2016, l-EBA hija mitluba tibgħat rapport interim lill-BERS li jkun fih l-ewwel valutazzjoni dwar ir-riżultat tal-implimentazzjoni tar-Rakkomandazzjoni A(5);

                           g.

                           sat-30 ta’ Ġunju 2016, l-EBA hija mitluba tibgħat rapport finali dwar l-implimentazzjoni tar-Rakkomandazzjoni A(5) lill-BERS u lill-Kunsill.”.

         Artikolu 2
   Pubblikazzjoni
   Din id-Deċiżjoni għandha tiġi ppubblikata fis-sit web tal-BERS fid-data tad-dħul fis-seħħ tagħha.
   Artikolu 3
   Dħul fis-seħħ
   Din id-Deċiżjoni għandha tidħol fis-seħħ fid-data tal-approvazzjoni tagħha.

      Magħmul fi Frankfurt am Main, is-16 ta’ Settembru 2014.

            Il-President tal-BERS

         Mario DRAGHI

      (1)  ĠU L 331, 15.12.2010, p. 1.

      (2)  ĠU C 58, 24.2.2011, p. 4.

      (3)  Rakkomandazzjoni BERS/2012/2 tal-Bord Ewropew dwar ir-Riskju Sistemiku tal-20 ta’ Diċembru 2012 dwar il-finanzjament ta’ istituzzjonijiet ta’ kreditu (ĠU C 119, 25.4.2013, p. 1).


Avviż Legali Importanti

|

52007BP0113(02)

2. Deċizjoni tal-Parlament Ewropew ta' l-24 ta' April 2007 dwar l-għeluq tal-kontijiet taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2005 (C6-0386/2006 - 2006/2153(DEC))

Official Journal 074 E , 20/03/2008 P. 0184 - 0186

		2.Deċizjoni tal-Parlament Ewropew ta' l- 24 ta' April 2007 dwar l-għeluq tal-kontijiet taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2005 (C6-0386/2006 — 2006/2153(DEC))Il-Parlament Ewropew,- wara li kkunsidra l-kontijiet annwali finali taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2005 [1],- wara li kkunsidra r-rapport tal-Qorti ta' l-Awdituri dwar il-kontijiet finali annwali taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2005, flimkien mat-tweġibiet taċ-Ċentru [2],- wara li kkunsidra r-rakkomandazzjonijiet tal-Kunsill tas- 27 ta' Frar 2007 (5711/2007 — C6-0080/2007),- wara li kkunsidra t-Trattat KE, u partikularment l-Artikolu 276 tiegħu,- wara li kkunsidra r-Regolament tal-Kunsill (KE, Euratom) Nru 1605/2002 tal- 25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej [3] u b'mod partikulari l-Artikolu 185 tiegħu,- wara li kkunsidra r-Regolament tal-Kunsill (KEE) Nru 337/75 ta' l- 10 ta' Frar 1975 li jwaqqaf iċ-Ċentru Ewropew għall-Iżvilupp ta' Taħriġ Professjonali [4], u b'mod partikulari l-Artikolu 12a tiegħu,- wara li kkunsidra r-Regolament tal-Kummissjoni (KE, Euratom) Nru 2343/2002 tad- 19 ta' Novembru 2002 dwar ir-Regolament Finanzjarju ta' Qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 [5], u b'mod partikulari l-Artikolu 94 tiegħu,- wara li kkunsidra l-Artikolu 71 u l-Anness V tar-Regoli ta' Proċedura tiegħu,- wara li kkunsidra r-Rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali — (A6-0097/2007),1. Jinnota li l-kontijiet finali annwali taċ-Ċentru Ewropew għall-Iżvilupp ta' Taħriġ Professjonali għas-snin finanzjarji 2004 u 2005 huma dawn li ġejjin:Sors: Informazzjoni provduta miċ-Ċentru — Din it-tabella tiġbor fil-qosor id-data provduta miċ-Ċentru.(f'EUR 1000) |Kont ta' dħul u nfiq għas-snin finanzjarji 2004 u 2005 || 2005 | 2004 |DħulSussidji tal-Kummissjoni | 16418 | 13700 |Dħul assenjat | 573 | 724 |Dħul mixxellanju | 36 | 42 |Dħul totali (a) | 17027 | 14466 |Infiq baġitarju għas-sena finanzjarjaPersunal — Titolu I tal-baġit— Ħlasijiet | 8862 | 8579 |— Approprjazzjonijiet trasferiti | 213 | 466 |Amministrazzjoni — Titolu II tal-baġit— Ħlasijiet | 865 | 768 |— Approprjazzjonijiet trasferiti | 334 | 542 |Attivitajiet ta' tħaddim — Titolu III tal-baġit (minbarra dħul assenjat)— Ħlas kontra approprjazzjonijiet ta' ħlas għas-sena finanzjarja | 2466 | 2508 |— Ħlas kontra impenji pendenti fil- 31.12.2003 | 2119 | 2702 |— Approprjazzjonijiet trasferiti | | |Dħul assenjat (PHARE u pajjiżi terzi)— Ħlasijiet | 68 | 415 |— Approprjazzjonijiet trasferiti | 505 | 309 |Nefqa totali (b) | 15433 | 16289 |Bilanċ għas-sena finanzjarja (a-b) | 1594 | -1823 |Bilanċ trasferit mis-sena finanzjarja preċedenti | 375 | -993 |N-1 approprjazzjonijiet trasferiti u kkanċellati (Titolu I u II mhux differenzjati | 111 | 56 |Approprjazzjoni ikkanċellata trasferita minn dħul allokat (approprjazzjoni mhux differenzjata titolu 3) Newtralizzazzjoni ta' trasferimenti N-1 għal Titolu III konness ma' bidla għal approprijazzjonijiet differenzjati | 93 | 3138 |Ammonti mis-sena finanzjarja preċedenti li jridu jintużaw mill-ġdid jew li ma ntużawx | | 1 |Rifużjonijiet lill-Kummissjoni | | 0 |Differenzi tar-rata tal-kambju | 1 | -4 |Bilanċ għas-sena finanzjarja | 2173 | 375 |2. Japprova l-għeluq tal-kontijiet taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2005;3. Jagħti istruzzjonijiet lill-President tiegħu sabiex jgħaddi din id-deċiżjoni, kif ukoll ir-riżoluzzjoni li tagħmel parti integrali minnha, lid-Direttur taċ-Ċentru Ewropew għall-Iżvilupp ta' Taħriġ Professjonali, lill- Kunsill, lill-Kummissjoni u lill-Qorti ta' l-Awdituri, u li jiżgura li tiġi ppubblikata fil-Ġurnal Uffiċjali ta' l- Unjoni Ewropea (serje L).[1] ĠU C 266, 31.10.2006, p. 28.[2] ĠU C 312, 19.12.2006, p. 60.[3] ĠU L 248, 16.9.2002, p. 1. Regolament kif emendat mir-Regolament (KE, Euratom) Nru 1995/2006 (ĠU L 390, 30.12.2006, p.1).[4] ĠU L 39, 13.2.1975, p.1. Regolament kif emendat l-aħħar permezz tar-Regolament (KE) Nru 2051/2004 (ĠU L 355, 1.12.2004, p. 1).[5] ĠU L 357, 31.12.2002, p. 72.--------------------------------------------------


title: Id-Deċiżjoni tal-Kunsill tal-21 ta' Diċembru ta' l-1988 fuq il-konklużjoni tal-Ftehim fil-forma ta' Skambju ta' Ittri li jitrattaw Artikolu 9 tal-Protokoll 1 tal-Ftehim bejn il-Komunità Ekonomika Ewropea u l-Istat tal-Iżrael fuq l-importazzjoni fil-Komunità ta' priservi ta' insalati tal-frott li joriġinaw fl-Iżrael

text:
Avviż Legali Importanti

|

31988D0648

Official Journal L 358 , 27/12/1988 P. 0019 - 0021

		Id-Deċiżjoni tal-Kunsilltal-21 ta' Diċembru ta' l-1988fuq il-konklużjoni tal-Ftehim fil-forma ta' Skambju ta' Ittri li jitrattaw Artikolu 9 tal-Protokoll 1 tal-Ftehim bejn il-Komunità Ekonomika Ewropea u l-Istat tal-Iżrael fuq l-importazzjoni fil-Komunità ta' priservi ta' insalati tal-frott li joriġinaw fl-Iżrael(88/646/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari Artikolu 113 tiegħu,Wara li kkunsidra r-rakkomandazzjonijiet mill-Kummissjoni,Billi l-Ftehim ta' Kooperazzjoni bejn il-Komunità Ekonomika Ewropea u l-Istat tal-Iżrael ġie iffirmat fil-11 ta' Mejju ta' l-1975;Billi l-Ftehim fil-forma ta' Kambju ta' Ittri li jirrigwardaw Artikolu 9 tal-Protokoll [1] ta' tali ftehim u li jikkonċernaw l-importazzjoni fil-Komunità ta' priservi ta' insalati tal-frott li joriġinaw fl-Iżrael għandhom ikunu approvati,IDDEĊIEDA DAN LI ĠEJ:Artikolu 1Il-Ftehim fil-forma ta' Skambju ta' Ittri li jirrigwardaw Artikolu 9 tal-Protokoll tal-Ftehim bejn il-Komunità Ekonomika Ewropea u l-Istat ta' Iżrael fuq l-importazzjoni fil-Komunità ta' priservi ta' Insalati tal-frott li joriġinaw fl-Iżrael huma hawnhekk approvati fuq isem il-Komunità.It-test tal-Ftehim huwa mehmuż ma’ din id-Deċiżjoni.Artikolu 2Il-President tal-Kunsill huwa hawnhekk awtorizzat li jaħtar persuna li jkollha l-poter li tiffirma l-Ftehim għall-għan li torbot il-Komunità.Artikolu 3Din id-Deċiżjoni għandha tieħu effett mill-jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmul Brussel, 21 ta' Diċembru ta' l-1988.Għall-KunsillIl-PresidentV. Papandreou[1] ĠU L 136, tat-28.5.1975, p. 3.--------------------------------------------------


title: Id-Deċiżjoni tal-Kumitat Eżekuttiv tat-23 ta' Ġunju 1998 dwar l-ittimbrar tal-passaporti ta' l-applikanti għal viża (SCH/Kom-ex (98)21)

text:
Avviż Legali Importanti

|

41998D0021

Official Journal L 239 , 22/09/2000 P. 0200 - 0201

		Id-Deċiżjoni tal-Kumitat Eżekuttivtat-23 ta' Ġunju 1998dwar l-ittimbrar tal-passaporti ta' l-applikanti għal viża(SCH/Kom-ex (98)21)IL-KUMITAT EŻEKUTTIV,Wara li kkunsidra l-Artikolu 9 tal-Konvenzjoni li jimplimenta l-Ftehim ta' Schengen,Wara li kkunsidra l-Artikolu 17 tal-Konvenzjoni hawn fuq imsemmija,Billi huwa fl-interess ta' l-imsieħba kollha ta' Schengen li jarmonizzaw, bil-kunsens reċiproku, il-proċeduri tagħhom sabiex joħorġu l-viżi bħala parti mill-politika komuni tagħhom dwar il-moviment libertà tal-persuni sabiex Iwaqqfu lill-istess persuna milli tapplika għal iżjed minn viża waħda;Billi jixtiequ li jsaħħu l-koperazzjoni konsulari bl-iskop li jikkumbattu l-immigrazzjoni illegali u xbieki illegali;Ibbażat fuq il-Kapitolu VIII ta' l-Istruzzjonijiet Konsulari Komuni (CCI) [1] dwar il-koperazzjoni konsulari fuq livell lokali;Billi l-iskambju reċiproku ta' informazzjoni bejn l-imsieħba ta' Schengen dwar il-fatt li applikazzjoni għall-viża saret fi stat minn tagħhom hija mod kif jinżamm milli jkun hemm applikazzjonijiet diversi jew konsekuttivi;Billi t-twaħħil ta' timbru sabiex jidentifika applikazzjonijiet għall-viża huwa mezz li jwaqqaf lill-istess persuna milli tapplika għal iħjed minn viża waħda jew suċċessivament għall-istess viża;Billi l-istandardizzazzjoni tal-prattika fejn it-timbru tal-pajjiż jiġi mwaħħal fuq l-applikkazzjonijiet kollha għall-viża irrispettivament mill-pajjiz fejn dawn isiru għandu jgħin sabiex titnaqqas kwaunkwe nuqqas ta' ħeġġa li jistgħu joħolqu prattiċi differenti,IDDEĊIEDA KIF ĠEJ:1. It-timbru għandu jiġi mwaħħal fuq il-passaporti ta' l-applikanti għall-viża kollha. Il-missjoni jew post kompetenti li jirċievi l-applikazzjoni għandu jiddeċiedi jekk iwaħħalx it-timbru fuq passaporti diplomatiċi u tas-servizz.2. It-timbru għandu jkollu tielet spazju riżervat għall-kodiċi tat-tip ta'viża rikjesta.3. It-timbru jista'ukoll jitwaħħal f'każ ta'applikazzjonijiet għall-viża għal tul ta' żmien.4. It-timbru għandu wkoll jitwaħħal meta Stat Sli jifforma parti mix-Schengen ikun qed jirrapreżenta Stat ieħor li jifforma parti mix-Schengen. F'dan il-każ, it-tielet spazju riżervat għall-kodiċi assenjat għat-tip ta' viża rikjesta għandu jkollu nota li tindika li l-Istat qed jirrapreżenta Stat ieħor.5. F'cirkostanzi eċċezzjonali meta ma jkunx prattikabbli li jitwaħħal timbru, il-missjoni jew postazzjoni tal-Presidenza in kariga għandha tinforma lill-grupp ta' Schengen rilevanti, wara li tikkonsulta fuq livell konsulari lokali, u għandha tissottometti għall-approvazzjoni tal-grupp proposta alternattiva, per eżempju li jinvolvi l-iskambju ta' fotokopji ta' passaporti jew listi ta' applikazzjonijiet għall-viża li ġew miċħuda flimkien ma' raġunijiet għar-rifjut.6. Bħala konsegwenza tal-punt 2, Kapitolu VIII tas-CCI għandu jkun emendat kif ġej:"l-iskambju ta'informazzjoni bejn il-missjonijiet u l-postazzjonijiet u l-identifikazzjoni tal-applikazzjonijiet permezz ta'timbru jew permezz ta'modi oħra huma mmirati sabiex jipprevenu milli l-istess persuna tapplika għal viżi multipli jew suċċessivi, jew waqt li applikazzjoni tkun qed tiġi eżaminata, jew wara li applikazzjoni tkun ġiet rifjutata, bl-istess missjoni jew post jew minn missjoni jew post differenti.Mingħajr preġudizzju għall-konsultazzjoni li tista' ssir bejn il-missjonijiet u l-postazzjonijiet u l-iskambju ta' informazzjoni li huma jistgħu jwettqu, il-missjoni jew postazzjoni li tirċievi applikazzjoni għandha twaħħal mal-passaporti tal-applikanti tal-viżi kollha timbru li jistipula illi "Saret applikazzjoni ghall-Viża għal fil-… fit-…" L-ispazju li hemm wara "fil-" għandu jimtela permezz ta' sitt figuri (tnejn għall-ġurnata, tnejn għax-xahar u tnejn għas-sena); it-tieni spazju għandu jiġi riżervat għall-missjoni diplomatika jew postazzjoni konsulari konċernata; it-tielet spazju għandu jimtela mit-tip ta' kodiċi tal-viża mitluba.Il-missjoni jew postazzjoni kompetenti li jirċievu l-applikazzjoni għandhom jiddeċiedu jekk iwaħħlux it-timbru jew le fuq il-passaporti diplomatiċi u tas-servizz.It-timbru jista' wkoll jitwaħħal f'każi ta' applikazzjonijiet għall-viżi għal tul ta' żmien.Meta Stat li jifforma parti mix-Schengen ikun qed jirrappreżenta Stat ieħor li jifforma parti mix-Schengen, it-tielet spazju fuq it-timbru għandu juri, wara t-tip ta' kodici tal-viża rikjesta, l-indikazzjoni "R" segwita mill-kodiċi li jirrappreżenta lis-Stat.Fejn il-viża tinħareġ, l-isticker għandha, kemm jista' jkun, titwaħħal fuq it-timbru ta' identifikazzjoni.F'ċirkostanzi eċċezzjonali meta ma jkunx prattiku li t-timbru jitwaħħal, il-missjoni jew il-postazzjoni tal-Presidenza in kariga għandha tinforma lill-grupp ta' Schengen relevanti u tissottometti għall-approvazzjoni tal-grupp proposta alternattiva, per eżempju li tinvolvi l-skambju ta' fotokopji ta' passaporti jew listi ta' applikazzjonijiet għall-viżi li ġew miċħuda flimkien mar-raġunijiet għar-rifjut.Il-kapijiet tal-missjonijiet diplomatiċi jew postazzjonijiet konsulari jistgħu, fuq inizjattiva tal-Presidenza, jadottaw miżuri preventivi addizzjonali fuq livelli lokali, jekk ċerti miżuri jirriżultaw li jkunu meħtieġa."Ostend, it-23 ta'Ġunju 1998.Il-PresidentL. Tobback[1] Ara dokument SCH/Kum-ex (99)13.--------------------------------------------------


title: 2011/713/: Deċiżjoni tal-Kunsill tal- 10 ta’ Ottubru 2011 li topponi l-adozzjoni mill-Kummissjoni Ewropea tal-abbozz ta’ Direttiva li temenda d-Direttiva 2009/43/KE tal-Parlament Ewropew u tal-Kunsill fir-rigward tal-lista ta’ prodotti relatati mad-difiża

text:
               1.11.2011

               MT

               Il-Ġurnal Uffiċjali tal-Unjoni Ewropea

               L 285/22

         DEĊIŻJONI TAL-KUNSILL
   tal-10 ta’ Ottubru 2011
   li topponi l-adozzjoni mill-Kummissjoni Ewropea tal-abbozz ta’ Direttiva li temenda d-Direttiva 2009/43/KE tal-Parlament Ewropew u tal-Kunsill fir-rigward tal-lista ta’ prodotti relatati mad-difiża
   (2011/713/UE)
   IL-KUNSILL TAL-UNJONI EWROPEA,
   Wara li kkunsidra d-Deċiżjoni tal-Kunsill 1999/468/KE tat-28 ta’ Ġunju 1999 li tistabbilixxi l-proċeduri għall-eżerċizzju tas-setgħat ta’ implimentazzjoni konferiti lill-Kummissjoni (1), u b’mod partikolari l-Artikolu 5a(3)(b) tagħha,
   Wara li kkunsidra d-Direttiva 2009/43/KE tal-Parlament Ewropew u tal-Kunsill tas- 6 ta’ Mejju 2009 dwar l-issimplifikar tat-termini u l-kundizzjonijiet tat-trasferimenti ta’ prodotti relatati mad-difiża fil-Komunità (2),
   Wara li kkunsidra l-abbozz ta’ Direttiva tal-Kummissjoni li temenda d-Direttiva 2009/43/KE, li l-Kummissjoni ppreżentat fil-15 ta’ Lulju 2011 lill-Kunsill għal skrutinju f’konformità mal-Artikolu 5a(3)(a) tad-Deċiżjoni 1999/468/KE,
   Billi:
   L-abbozz ta’ Direttiva ppreżentat mill-Kummissjoni jeċċedi s-setgħat ta’ implimentazzjoni previsti fl-att bażiku, billi jirrikjedi li l-Istati Membri jinnotifikaw il-miżuri ta’ traspożizzjoni tagħhom fil-forma ta’ tabelli ta’ korrelazzjoni.
   ADOTTA DIN ID-DEĊIŻJONI:
   Artikolu 1
   F’konformità mal-Artikolu 5a(3)(b) tad-Deċiżjoni 1999/468/KE, il-Kunsill jopponi l-adozzjoni mill-Kummissjoni tal-abbozz ta’ Direttiva li temenda d-Direttiva 2009/43/KE, li l-Kummissjoni ppreżentat lill-Kunsill għal skrutinju f’konformità mal-Artikolu 5a(3)(a) tad-Deċiżjoni 1999/468/KE.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, l-10 ta’ Ottubru 2011.

            Għall-Kunsill

            Il-President

         A. KRASZEWSKI

      (1)  ĠU L 184, 17.7.1999, p. 23.

      (2)  ĠU L 146, 10.6.2009, p. 1.


title: Deċiżjoni tal-Kunsill (PESK) 2015/2275 tas-7 ta' Diċembru 2015 li temenda d-Deċiżjoni 2012/389/PESK dwar il-Missjoni tal-Unjoni Ewropea dwar il-Bini tal-Kapaċità Marittima Reġjonali fil-Qarn tal-Afrika (EUCAP NESTOR)

text:
               8.12.2015

               MT

               Il-Ġurnal Uffiċjali tal-Unjoni Ewropea

               L 322/50

         DEĊIŻJONI TAL-KUNSILL (PESK) 2015/2275
   tas-7 ta' Diċembru 2015
   li temenda d-Deċiżjoni 2012/389/PESK dwar il-Missjoni tal-Unjoni Ewropea dwar il-Bini tal-Kapaċità Marittima Reġjonali fil-Qarn tal-Afrika (EUCAP NESTOR)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u b'mod partikolari l-Artikolu 28, l-Artikolu 42(4) u l-Artikolu 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fis-16 ta' Lulju 2012 il-Kunsill adotta d-Deċiżjoni 2012/389/PESK (1) dwar il-Missjoni tal-Unjoni Ewropea dwar il-Bini tal-Kapaċità Marittima Reġjonali fil-Qarn tal-Afrika (EUCAP NESTOR).

               (2)

               Fit-22 ta' Lulju 2014 il-Kunsill adotta d-Deċiżjoni 2014/485/PESK (2) li estendiet l-EUCAP NESTOR sat-12 ta' Diċembru 2016.

               (3)

               Fis-6 ta' Ottubru 2015 il-Kunsill adotta d-Deċiżjoni (PESK) 2015/1793 (3) li estendiet il-perijodu kopert mill-ammont ta' referenza finanzjarja sal-15 ta' Diċembru 2015.

               (4)

               Jinħtieġ li d-Deċiżjoni 2012/389/PESK tiġi emendata biex tipprovdi għal ammont ta' referenza finanzjarja għall-perijodu mis-16 ta' Diċembru 2015 sat-12 ta' Diċembru 2016,

         ADOTTA DIN ID-DEĊIŻJONI:
   Artikolu 1
   L-Artikolu 13(1) tad-Deċiżjoni 2012/389/PESK huwa sostitwit b'dan li ġej:

      “1.   L-ammont ta' referenza finanzjarja maħsub biex ikopri n-nefqa relatata mal-EUCAP NESTOR għall-perijodu mis-16 ta' Lulju 2012 sal-15 ta' Novembru 2013 għandu jkun ta' EUR 22 880 000.
      L-ammont ta' referenza finanzjarja maħsub biex ikopri n-nefqa relatata mal-EUCAP NESTOR għall-perijodu mis-16 ta' Novembru 2013 sal-15 ta' Ottubru 2014 għandu jkun ta' EUR 11 950 000.
      L-ammont ta' referenza finanzjarja maħsub biex ikopri n-nefqa relatata mal-EUCAP NESTOR għall-perijodu mis-16 ta' Ottubru 2014 sal-15 ta' Diċembru 2015 għandu jkun ta' EUR 17 900 000.
      L-ammont ta' referenza finanzjarja maħsub biex ikopri n-nefqa relatata mal-EUCAP NESTOR għall-perijodu mis-16 ta' Diċembru 2015 sat-12 ta' Diċembru 2016 għandu jkun ta' EUR 12 000 000.”

   Artikolu 2
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fi Brussell, is-7 ta' Diċembru 2015.

            Għall-Kunsill

            Il-President

         C. CAHEN

      (1)  Id-Deċiżjoni tal-Kunsill 2012/389/PESK tas-16 ta' Lulju 2012 dwar il-Missjoni tal-Unjoni Ewropea dwar il-Bini tal-Kapaċità Marittima Reġjonali fil-Qarn tal-Afrika (EUCAP NESTOR) (ĠU L 187 17.7.2012, p. 40).

      (2)  Id-Deċiżjoni tal-Kunsill 2014/485/PESK tat-22 ta' Lulju 2014 li temenda d-Deċiżjoni 2012/389/PESK dwar il-Missjoni tal-Unjoni Ewropea dwar il-Bini tal-Kapaċità Marittima Reġjonali fil-Qarn tal-Afrika (EUCAP NESTOR) (ĠU L 217, 23.7.2014, p. 39).

      (3)  Id-Deċiżjoni tal-Kunsill (PESK) 2015/1793 tas-6 ta' Ottubru 2015 li temenda d-Deċiżjoni 2012/389/PESK dwar il-Missjoni tal-Unjoni Ewropea dwar il-Bini tal- Kapaċità Marittima Reġjonali fil-Qarn tal-Afrika (EUCAP NESTOR) (ĠU L 260, 7.10.2015, p. 30).


title: 2007/627/KE: Deċiżjoni tal-Kunsill tat- 28 ta’ Settembru 2007 li tiddenunzja f’isem il-Komunità, il-Protokoll 3 taz-zokkor mill-istati ta’ l-Afrika, il-Karibew u l-Paċifiku (ACP) li jidher fil-Konvenzjoni ta’ Lomé bejn l-ACP u l-KEE ffirmata fit- 28 ta’ Frar 1975 u d-dikjarazzjonijiet korrispondenti annessi ma’ dik il-Konvenzjoni, li jinsab fil-Protokoll 3 mehmuż ma’ l-Anness V tal-Ftehim ta’ Sħubija bejn l-ACP u l-KE ffirmat f’Cotonou fit- 23 ta’ Ġunju 2000 , fir-rigward tal-Barbados, il-Beliże, ir-Repubblika tal-Kongo, ir-Repubblika ta’ Côte d'Ivoire, ir-Repubblika tal-Gżejjer tal-Fiġi, ir-Repubblika ta’ Gujana, il-Ġamajka, ir-Repubblika tal-Kenja, ir-Repubblika tal-Madagaskar, ir-Repubblika tal-Malawi, ir-Repubblika tal-Mawrizju, ir-Repubblika tal-Możambik, il-Federazzjoni ta’ Saint Kitts u Nevis, ir-Repubblika ta' Suriname, ir-Renju ta’ Sważilandja, ir-Repubblika Unita tat-Tanzanija, ir-Repubblika ta’ Trinidad u Tobago, ir-Repubblika ta’ l-Uganda, ir-Repubblika taż-Żambja u r-Repubblika taż-Żimbabwe

text:
               29.9.2007

               MT

               Il-Ġurnal Uffiċjali ta’ l-Unjoni Ewropea

               L 255/38

         DEĊIŻJONI TAL-KUNSILL
   tat-28 ta’ Settembru 2007
   li tiddenunzja f’isem il-Komunità, il-Protokoll 3 taz-zokkor mill-istati ta’ l-Afrika, il-Karibew u l-Paċifiku (ACP) li jidher fil-Konvenzjoni ta’ Lomé bejn l-ACP u l-KEE ffirmata fit-28 ta’ Frar 1975 u d-dikjarazzjonijiet korrispondenti annessi ma’ dik il-Konvenzjoni, li jinsab fil-Protokoll 3 mehmuż ma’ l-Anness V tal-Ftehim ta’ Sħubija bejn l-ACP u l-KE ffirmat f’Cotonou fit-23 ta’ Ġunju 2000, fir-rigward tal-Barbados, il-Beliże, ir-Repubblika tal-Kongo, ir-Repubblika ta’ Côte d'Ivoire, ir-Repubblika tal-Gżejjer tal-Fiġi, ir-Repubblika ta’ Gujana, il-Ġamajka, ir-Repubblika tal-Kenja, ir-Repubblika tal-Madagaskar, ir-Repubblika tal-Malawi, ir-Repubblika tal-Mawrizju, ir-Repubblika tal-Możambik, il-Federazzjoni ta’ Saint Kitts u Nevis, ir-Repubblika ta' Suriname, ir-Renju ta’ Sważilandja, ir-Repubblika Unita tat-Tanzanija, ir-Repubblika ta’ Trinidad u Tobago, ir-Repubblika ta’ l-Uganda, ir-Repubblika taż-Żambja u r-Repubblika taż-Żimbabwe
   (2007/627/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133, flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) tiegħu,
   Wara li kkunsidra l-proposta mill-Kummissjoni,
   Billi:

               (1)

               Skond il-Protokoll 3 taz-zokkor mill-ACP li jidher fil-Konvenzjoni ta’ Lomé bejn l-ACP u l-KE ffirmata fit-28 ta’ Frar 1975 u d-dikjarazzjonijiet korrispondenti annessi ma’ dik il-Konvenzjoni (minn hawn 'il quddiem “il-Protokoll dwar iz-Zokkor”), li jinsab fil-Protokoll 3 mehmuż ma’ l-Anness V tal-Ftehim ta’ Sħubija bejn il-membri tal-Grupp ta’ Stati ta’ l-Afrika, il-Karibew u l-Paċifiku min-naħa l-waħda, u l-Komunità Ewropea u l-Istati Membri tagħha min-naħa l-oħra, iffirmat f’Cotonou fit-23 ta’ Ġunju 2000 (minn hawn 'il quddiem “il-Ftehim ta’ Sħubija bejn l-ACP u l-KE”) (1), li fih il-Komunità Ewropea (KE) timpenja ruħha li tixtri u timporta, bi prezzijiet garantiti, kwantitajiet speċifiċi ta’ zokkor tal-kannamieli, mhux ipproċessat jew abjad, li joriġina fl-Istati firmatarji ta' l-ACP u li dawn l-Istati jimpenjaw ruħhom li jipprovdu lill-Komunità. Il-Protokoll taz-zokkor jipprovdi li l-Protokoll jista' jiġi denunzjat mill-Komunità fir-rigward ta’ kull Stat ACP u minn kull Stat ACP fir-rigward tal-Komunità, suġġett għal avviż ta’ sentejn minn qabel.

               (2)

               Id-dispożizzjonijiet kummerċjali attwali applikabbli għall-Istati ACP, stipulati fl-Anness V tal-Ftehim ta’ Cotonou, jiskadu fil-31 ta’ Diċembru 2007. Skond l-Artikolu 36 tal-Ftehim ta' Sħubija bejn l-ACP u l-KE, il-Ftehim Ekonomiċi ta' Sħubija (EPAs – Economic Partnership Agreements) se jipprovdu l-qafas ġuridiku l-ġdid għall-kummerċ ma' l-Istati ACP u se jieħdu post ir-reġim kummerċjali tal-Ftehim ta’ Sħubija bejn l-ACP u l-KE. L-Artikolu 36(4) tal-Ftehim ta’ Sħubija bejn l-ACP u l-KE jirrikjedi li l-partijiet jirrevedu l-Protokoll taz-zokkor fil-kuntest tan-negozjati ta’ l-EPA. Ir-rinunzja tal-Komunità mill-obbligi skond l-Artikolu I tal-GATT fir-rigward tal-preferenzi kummerċjali għall-Istati ACP skond il-Ftehim ta’ Cotonue, mogħtija mill-Konferenza Ministerjali ta’ l-Organizzazzjoni Dinjija tal-Kummerċ f’Doha fl-14 ta’ Novembru 2001, tiskadi wkoll fil-31 ta' Diċembru 2007.

               (3)

               Sabiex jiġi żgurat li r-reġim ta’ importazzjoni għaz-zokkor ikun inkluż fir-reġim ta’ importazzjoni previst mill-EPAs, jixraq li jittieħdu l-passi kollha meħtieġa biex tiġi żgurata t-terminazzjoni tal-Protokoll dwar iz-Zokkor, u kull impenn fihom, fi stadju kmieni biżżejjed fid-dawl tar-rekwiżit ta’ avviż sentejn minn qabel skond l-Artikolu 10 tal-Protokoll dwar iz-Zokkor.

               (4)

               L-arranġamenti tal-Protokoll taz-zokkor qdew kemm l-interessi ta' l-Istati ACP kif ukoll tal-Komunità billi taw garanzija għall-aċċess għal suq li jrendi lill-esportaturi ACP u billi assiguraw provvista regolari lir-raffinaturi taz-zokkor tal-kanna Komunitarji. Madanakollu, l-arranġamenti tal-Protokoll taz-zokkor ma jistgħux jibqgħu jinżammu. Fil-kuntest ta' suq taz-zokkor Komunitarju riformat, il-Komunità mhux ser tibqa' tiggarantixxi l-prezzijiet lill-produtturi taz-zokkor Ewropej minħabba li l-mekkaniżmu ta' intervent li kien hemm qabel qed jiġi gradwalment mitmum.

               (5)

               Fil-kuntest tat-tranżizzjoni lejn liberalizzazzjoni tal-kummerċ ACP-KE, il-kwantitajiet illimitati ma jistgħux jeżistu flimkien mal-garanziji tal-prezz u l-volum tal-Protokoll taz-zokkor. Fir-rigward tal-Pajjiżi l-anqas żviluppati, l-aċċess illlimitat għaz-zokkor jaqa' taħt l-inizjattiva Kollox Barra Armi (EBA) mill-1 ta' Lulju 2009. Ġaladarba l-bidu tat-tieni fażi tal-perijodu ta' tranżizzjoni hija prevista għall-1 ta' Ottubru 2009 ir-reġim taz-zokkor EBA għandu jiġi għaldaqstant aġġustat.

               (6)

               Id-denunzja ma tippreġudikax ftehim reċiproku sussegwenti bejn il-Komunità u l-Istati ACP dwar it-trattament taz-zokkor fil-kuntest ta’ l-EPAs komprensivi,

               (7)

               Jeħtieġ għalhekk li jiġi ddenunzjat il-Protokoll taz-zokkor skond l-Artikolu 10 tiegħu, u li kull Stat ACP firmatarju tal-Protokoll taz-zokkor jiġi nnotifikat b’din id-denunzja.

         IDDEĊIEDA KIF ĠEJ:
   Artikolu 1
   Il-Protokoll 3 taz-Zokkor ACP li jidher fil-Konvenzjoni ACP-KEE ta’ Lomé ffirmata fit-28 ta’ Frar 1975 u d-dikjarazzjonijiet korrispondenti annessi ma’ dik il-Konvenzjoni (minn hawn 'il quddiem “il-Protokoll taz-Zokkor”), li jinsab fil-Protokoll 3 mehmuż ma’ l-Anness V tal-Ftehim ta’ Sħubija bejn l-ACP u l-KE ffirmat f’Cotonou fit-23 ta’ Ġunju 2000, huwa b’dan iddenunzjat f'isem il-Komunità b’effett mill-1 ta’ Ottubru 2009 fir-rigward ta’ Barbados, Beliże, ir-Repubblika tal-Kongo, ir-Repubblika ta’ Côte d'Ivoire, ir-Repubblika tal-Gżejjer tal-Fiġi, ir-Repubblika ta’ Gujana, il-Ġamajka, ir-Repubblika tal-Kenja, ir-Repubblika tal-Madagaskar, ir-Repubblika tal-Malawi, ir-Repubblika tal-Mawrizju, ir-Repubblika tal-Możambik, il-Federazzjoni ta’ Saint Kitts u Nevis, ir-Repubblika ta' Suriname, ir-Renju ta’ Sważilandja, ir-Repubblika Unita tat-Tanzanija, ir-Repubblika ta’ Trinidad u Tobago, ir-Repubblika ta’ l-Uganda, ir-Repubblika taż-Żambja u r-Repubblika taż-Żimbabwe.
   Artikolu 2
   Il-President tal-Kunsill huwa b’dan awtorizzat li jaħtar il-persuna (persuni) bis-setgħa li jinnotifika(w) li’ ll-Gvernijiet ta’ Barbados, Beliże, ir-Repubblika tal-Kongo, ir-Repubblika tal-Côte d'Ivoire, ir-Repubblika tal-Gżejjer ta’ Fiġi, ir-Repubblika ta’ Gujana, il-Ġamajka, ir-Repubblika tal-Kenja, ir-Repubblika tal-Madagaskar, ir-Repubblika tal-Malawi, ir-Repubblika tal-Mawrizju, ir-Repubblika tal-Możambik, il-Federazzjoni ta’ Saint Kitts u Nevis, ir-Repubblika ta' Suriname, ir-Renju ta’ Sważilandja, ir-Repubblika Unita tat-Tanzanija, ir-Repubblika ta’ Trinidad u Tobago, ir-Repubblika ta’ l-Uganda, ir-Repubblika taż-Żambja u r-Repubblika taż-Żimbabwe bid-denunzja tal-Protokoll taz-zokkor skond l-Artikolu 1.
   Artikolu 3
   Din id-Deċiżjoni għandha tkun ippubblikata fil-Ġurnal Uffiċjali ta' l-Unjoni Ewropea.

      Magħmul fi Brussell, 28 ta’ Settembru 2007.

            Għall-Kunsill

            Il-President

         M. PINHO

      (1)  ĠU L 317, 15.12.2000, p. 3, rivedut fil-Lussemburgu fil-25 ta’ Ġunju 2005 (ĠU L 287, 28.10.2005, p. 4).